text:
Azerbaýjanyň paýtagty Bakuwda oppozisiýanyň guramaçylygynda geçirilen korrupsiýa garşy protest çykyşyna ýüzlerçe adam gatnaşdy.
28-nji oktýabrda “Talaňçylyga ýok” şygar astynda geçirilen bu aksiýany Azerbaýjanyň oppozision güýçlerini öz içine alýan “Demokratik güýçleriň milli geňeşi” atly topar guramalaşdyrdy.
“Milli front partiýasynyň”, “Halk demokratik partiýasynyň”, “Milli döwletçilik partiýasynyň” we “Musawat partiýasynyň ýaşlar guramasynyň”, “Musulman bileleşiginiň” we NIDA hereketiniň aktiwistleri ýörişe gatnaşdylar.
Bakuwyň Mehsul stadionynda geçirilen bu aksiýa häkimiýetler tarapyndan rugsat berildi.
Polisiýa protest aksiýasyna 1000 çemesi adamyň gatnaşandygyny aýtdy, oppozision aktiwistler bu sanyň has ýokary bolandygyny habar berýärler.
Protestçiler “Korrupsiýanyň soňuna çykyň!” we “Syýasy tussaglara azatlyk!” ýaly şygarlary öňe sürdüler.


c: text/html

text:
Türkmenistan döwletimiz Garaşsyz bolanyndan bäri 26 ýyl geçdi. Biziň bilen bile Garaşsyz bolan Azerbeýjan, Özbegistan, Gazagystan, we Gyrgyzystan eýýäm 10-15 ýyldan bäri daşary ýurt dillerini okatmak we öwretmek boýunça effektiw meýilnamalary berjaý edip gelerkä, Türkmenistan ine 2 gün öň bu meýillanamany tassyklady. 22-nji dekabr 2017-de, Türkmeni...
Awtor:
nazaroff
(Talyp)
|
Kategoriýa: Habarlar |
24.12.2017 16:36
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#106)

robotstxt: allowed

filter: keep


text:
Ukrainanyň Odessa regionynyň öňki gubernatory Mihail Saakaşwili Kiýewde geçirilýän protestlerde eden çykyşynda, özüniň “Ukrainanyň täze hökümetini gurmaga” we ýurduň premýer-ministri bolmaga taýýardygyny aýtdy.
Saakaşwili 19-njy noýabrda parlamentiň binasynyň öňünde protestçiler tarapyndan gurlan çadyr şäherçesine ýygnanan adamlara: “Ukraina täze hökümetiň gurulmagyna mätäçlik çekýär. Men bu prosese siz bilen bilelikde baştutanlyk etmäge we gerek bolan halatynda bu hökümete ýolbaşçy bolmaga taýýar” diýdi.
Ol soňra hem: “Geliň, Ukrainanyň täze hökümetini döredeliň, ýöne ilki bilen, Ukrainanyň aladasyny edýän, Ukrainany hormatlajak we ösdürjek adamlary taparys” diýip, sözüniň üstüne goşdy.
Hökümete garşy protestçiler 17-nji oktýabrda ýurduň parlamenti Werhownaýa Radanyň binasynyň öňünde çadyr şäherçesini gurdular. Olar parlamentçileriň eldegrilmezlik hukugynyň ýatyrylmagyny, korrupsiýa garşy göreş üçin ýörite kazyýetiň döredilmegini, saýlaw kanunlaryna düzedişleriň girizilmegini, şeýle hem prezidenti impiç etmäge mümkinçilik berýän kanunçylygy talap edýärler.
Halky owalbaşda protestlere çagyran prezident Petro Poroşenkonyň ozalky ýarany Mihail Saakaşwili bolupdy, ýöne soňra demonstrasiýalara Ukrainanyň oppozision liderleri-de goşuldylar.
“Täze güýçler hereketi” atly oppozision partiýa ýolbaşçylyk edýän Saakaşwili protestçilere häkimiýetler olaryň talaplaryny ýerine ýetirmän halatynda 3-nji dekabrdan başlap, Poroşenko, şeýle hem beýleki liderlere garşy “halk impiçmentine” başlamagy maslahat berdi.
“3-nji dekabr halk impiçmentiniň başlanan güni bolar. 3-nji dekabrdan bärde biz başlan işimizi dowam etdireris. 3-nji dekabr biziň hemmämiz üçin belli gün bolar. Geliň, guramaçylyk işlerini alyp baralyň. Men adamlary parahatçylykly ýygnamak üçin tutuş ýurda aýlanaýyn” diýip, Saakaşwili aýtdy.
Saakaşwili 2004-nji ýyldan 2013-nji ýyla çenli Gürjüstanyň prezidenti bolup işledi. Gürjüstanda oňa häkimiýet başyndan aýrylanyndan soňra döwlet agdarylyşygyny gurnamga synanyşmakda günä bildirilýär. Ýöne Saakaşwili bu aýyplamalary ret edýär.
2015-nji ýylda Poroşenko Saakaşwilini Odessa regionynyň gubernatory edip belledi. Ol hem bu wezipä gelmek üçin, Gürjüstanyň raýatlygyndan çykdy.
2016-njy ýylda Saakaşwili Poroşenkonyň ýaranlarynyň özüniň reforma barada edýän tagallalaryny bökdeýändigini aýdyp, gubernatorlyk wezipesinden çekildi.
2017-nji ýylyň iýulynda Poroşenko ony ukrain raýatlygyndan çykardy. Saakaşwili şondan soňra watansyz şahsyýet hökmünde ýurdy terk etse-de, 10-nji sentýabrda häkimiýetlere boýun egmän, tarapdarlarynyň goldawy bilen Polşadan Ukraina girdi. Ol syýasy işlerini dowam etdirmegi wada edip, adamlary protestlere çagyrdy.
Poroşenko protestleri gurnaýanlaryň hakyky maksady Ukrainany durnuksyzlaşdyrmak diýýär.
Ýurduň baş prokurory Ýuriý Lutsenko hem Saakaşwili bilen onuň tarapdarlaryny daşary ýurtlardan maliýeleşdirilen döwlet agdarylyşyny planlaşdyrýanlykda aýyplaýar.


text:
Imanly bir doganymyzyng kalbyndan Hudaya bolan yuzlenmesi aydym sheklinde!
Eger sen hem bu gun gunalerinden gutulysh almak isleyan bolsang, umytsyzlygyng ichinde umyt tapmak isleseng we baky gelejekde baky yashayshy kalbyng kuyseyan bolsa onda gunaleridigini ilki Hudayng onunde boyun al we toba et we Hudayyng Isa MEsihde upjune eden gutulyshyna, yagny Isa MEsihing sening hem gunalering uchin Oz janyny gurban edip mukaddes ganyny hachda dokendigine, jaylanyp uchunji guni olumi yenip direlendigine we goklerden yenede Ozune iman edenler uchin Baky Patysha hokmunde gaydyp geljekdigine kalbyng bilen iman getir we agzyng bilen muny ykrar! Shonda sening gunalering bagyshlanar, we ustunde bolan baky dowzah ot jezasy ayrylyp sana baky yashayysh Hudayyng jennetinde beriler, Huday sening kalbyna Oz Mukaddes Ruhyny girew berer we sana taze imanly yashayyshda yashamagy owreder, indi Huday sana yone bir bendam, yada gulum diyip yuzlenman, balam diyip yuzlener we sana at berer we Oz baky mashgalasyna kabul eder!
“…Hakyky Nur (ISA MESIH) dunya geldi. Ol dunyadedi, dunya Ol arkaly yaradylypdy, emma dunya Ony tanamady. Ol ozuninkilere geldi, ozuninkiler Ony kabul etmediler. Emma Ol Ozuni kabul edenlere, adyna iman edenlere Hudayyng oglanlary bolma hukugyny berdi. Olar gandan, bedening islegi bilen yada adamyng islegi bilen dogulman, eysem Hudaydan (ruhy) doguldylar. Soz jan-ten bolup aramyzda yashady; biz Onung shohratyny….merhemetden, hakykatdan doly shohratyny gorduk!” Injil
Podcast: Play in new window | Download


text:
Žan Genry Dunant
Žan Anri Dýunan (fransuzça Jean Henri Dunant; 8 maý 1828 - 30 oktýabr 1910) - şweýsar telekeçisi we jemgyýet işgäri. Fizik Žan-Daniel Kolladonyň ýegeni. 1901-nji ýylda Frederik Passi bilen bilelikde parahatçylyk ugry boýunça Nobel baýragynyň ilkinji laureaty bolýar.
Mazmuny
Irki durmuşy we bilimi[üýtget | edit source]
Telekeçi Žan-Žak Dýunanyň we Antuanetta Dýunan-Kolladonyň ilkinji ogly - Anri Dýunan Ženewa jemgyýetinde uly abraýy bolan maşgalada dogulýar. Onuň ene-atasy jemgyýetçilik işlerine uly ähmiýet beripdirler, kakasy ýetimlere we tussaglykdan boşadylanlara işjeň hemaýat eden bolsa, ejesi keselli we garyp adamlar kömek edipdir. Kakasy türmede we ýetimler öýünde hem işlän.
Reveil diýip bilinýän dini galkynma döwründe ulalan Dýunan 18 ýaşynda Ženewaň Yhsanlyk jemgyýetine goşulýar. Bir ýyldan soň dostlary bilen bile, Injili öwrenmek we garyplara kömek etmek üçin ýygnanşan ýaş ýetginjekleriň açyk toparyny - "Thursday Association-y" döredýär we boş wagtynyň köp bölegini türmelere kömek etmäge we jemgyýetçilik işlerine sarp edýär.
1849-njy ýylda pes bahalary sebäpli Kalwin kollejini terk etmeli bolýar we Lullin et Sautter pul alyş-çalyş firmasynda tälim alyp başlaýar. Ony üstünlikli tamamlandan soň bankyň gullukçysy bolup galýar.
Alžir[üýtget | edit source]
Ol 1856-njy ýylda daşary ýurt koloniýalarynda iş alyp barmak üçin biznes gurnaýar. Fransuz koloniýasy bolan Alžirde oňa ýer berlenden soň "Financial and Industrial Company of Mons-Djémila Mills" diýip at berlen gallaçylyk we söwda kompaniýasyny açýar. Emma ýer we suw hukuklarynyň açyk-aýdyň bolmazlygy we koloniýal häkimýetleriň hyzmatdaşlyk etmäge ýykgyn etmezlikleri kompaniýaň öňünde kynçylyklary döredipdir. Dýunan ýagdaýdan çykalga tapmak üçin şol wagt öz goşuny bilen Lombardiýada bolýan fransuz imperatory Napoleon III-iň göniden göni özüne ýüz tutmaly diýen karara gelýär. Fransiýa şol wagtlar häzirki Italiýaň agramly bölegini eýelän Awstriýa garşy uruş alyp barýan Sardiniýa Patyşalygynyň (Pemonta-Sardiniýa hem diýilýär) tarapynda söweşipdir. Dýunan imperatora gowşurmak niýeti bilen ony öwgiler bilen taryplaýan kitap ýazýar we oňa duşuşmak üçin fransuzlaryň ştab-kwartirasynyň ýerleşen uly bolmadyk Solferino şäherine ugraýar.
Solferino söweşi[üýtget | edit source]
1859-nji ýylyň 24-nji iýunynda Solferinodan uzak bolmadyk ýerde iki tarapyn arasynda söweş bolýar. Şol gün agşam hem Solferino gelen Dýunan söweş meýdanynda hiç hili kömeksiz diýen ýaly galan 38 müň ýaraly, jan berip ýatan we ölen adamlara gabat gelýär. Gören ahwalatyndan täsirlenen Dýunan ýaraly we keselli esgerlere kömek etmek üçin parahat ilatdan, esasan hem aýallardan we gyzlardan düzülen toparlary döretmek inisiatiwasyna öz üstüne alýar. Ýetmezçilik edýän zerur zatlary satyn almaklygy gurnaýar, wagtlaýyn keselhanalary gurmaklyga kömek edýär. Oňa, golaýda ýerleşýän Kastilone-delle-Stiwýere şäheriniň aýallarynyň oýlap tapan "Tutti Fratelli" (Ählimiz dogandyrys) şygaryna eýgerip, haýsy tarapda uruşýandygyna garamazdan ýaralananlara kömek etmeklige ilaty yrmak başardypdyr. Şeýle-de ol fransuzlar tarapyndan ýesir alnan awstriýaly lukmanlaryň boşadylmagyny hem gazanypdyr.
Gyzyl Haç[üýtget | edit source]
Iýulyň başynda Ženewa gaýdyp gelenden soň Dýunan görenleri barada kitap ýazyp başlaýar we ony 1862-nji ýylda "Solferino söweşiniň ýatlamalary" ady bilen öz hasabyna 1600 sany nusgada çap etdirýär. Ol kitapda söweşi, edilen çykdajylary we onuň getiren netijelerini beýan edýär. Şeýle hem geljekde ýaralanan esgerlere kömek edip biljek bitarap guramanyň bolmalydygy baradaky ideýany öňe sürýär. Ol goldaw tapmak maksady bilen kitabyny Ýewropanyň belli syýasy we harby işgärlerine iberipdir.
Öz ideýalaryny ornaşdyrmak maksady bilen Ýewropa syýahat edip başlan Dýunanyň kitaby gowy garşylanýar we Ženewa maddy üpjünçilik jemgyýetiniň prezidenti, ýurist Gustaw Muanýe kitaby we ondaky teklipleri guramanyň 1863-nji ýylyň 9-njy fewralyndaky ýygnagynyň esasy temasyna öwürýär. Ýygnakda Dýunanyň tekliplerine agzalar tarapyndan oňyn baha berilýär we olary amala aşyrmak mümkinçiligini hasda çuňlaşdyrmak maksady bilen bäş adamdan ybarat bolan Komitet döredilýär. Oňa Dýunanyň özünden başga Muanýe, şweýsar goşun generaly Anri Dýufur we lukmanlar Lui Appiýa bilen Teodor Monuar kabul edilýär. Olaryň ilkinji ýygnagynyň geçirlen güni (1863-njy ýylyň 17-nji fewraly) häzirki wagtda Halkara Gyzyl Haç Komitetiniň döredilen güni hasaplanýar.
Guramanyň döredilen ilkinji günlerinden Muanýe bilen Dýunanyň arasynda garaýyşlary we planlary bilen bagly düşünişmezlikler we dawalar artyp başlaýar. Muanýe ýaralananlara kömek edýänleri bitarap gorag bilen üpjin etmek baradaky Dýunanyň ideýasyny durmuşa geçirmek mümkin däl hasap edensoň, oňa ol ideýadan ýüz öwürmegi maslahat berýär. Emma Dýunan saparlarynda, ýokary wezipeli syýasy we harby işgärler bilen duşuşyklarynda öz pikiriniň tarapynda çykyş edýär. Bu bolsa olaryň arasyndaky şahsy konfliktiň has hem güýçlenip, Muanýeň Dýunana we onuň ýolbaşçy bolmak baradaky meýillerine garşy hereket edip başlamagyna getirýär.
1863-nji ýylyň oktýabrynda ýaraly esgerlere kömek edilşini kämilleşdirmegi maslahat etmek üçin komitetiň Ženewada gurnan ýygnagyna 14 döwlet gatnaşýar. Onda Muanýeň tagallalary sebäpli Dýunan kagyz ýüzünde ýolbaşçy bolup galýar. Bir ýyldan soň şweýsar parlamentiniň gurnan diplomatik konferensiýasynda Ženewa konwensiýasyna 12 döwlet gol goýýar. Bu gezek bolsa Dýunana diňe gatnaşyjylaryň myhmanhanalarda ýerleşdirilmegini gurnamak ynanylýar.
Ýatdan çykarylan döwüri[üýtget | edit source]
Öz gumanistik ideýallaryna wepalylygy onuň Alžirdäki biznesine hem zyýan ýetirýär. 1867-nji ýylyň aprelinde "Crédit Genevois" maliýe firmasynyň tozmagy Dýunany dawaň üstünden eltýär. Ol öz kompaniýasynyň batandygyny yglan etmäge mejbur bolýar we şol ýylyň awgustynda Ženewaň Söwda Sudy tarapyndan gözboýagçylykda günäli bilinýär. Kompaniýaň çökmegi oňa maliýe taýdan goşant goşan eden maşgalasyna we dostlarynyň köpüsine uly zyýan ýetirýär. Kalwinist däpleriniň çuňňur ornaşan şäheri bolan Ženewadaky sosial närazylyklar Dýunany Halkara komitetden gitmäge çagyryp başlaýar. Ol 1868-nji ýylyň 25-nji awgustynda sekretarlyk wezipesinden gidýär, 8-nji sentýabrda bolsa komitetden doly çykarylýar. Onuň kowulmagynda 1864-nji ýylda komitetiň prezidenti bolan Muanýe esasy rol oýnaýar.
Ol 1867-nji ýylyň martynda dogduk şäherini terk edýär we ömrüniň ahyryna çenli gaýdyp gelmeýär. Dýunana dostlaryndan goldaw we kömek bolmazlygyny gazanmak üçin soňky Muanýe ýyllarda-da öz abraýyny ulanypdyr. Meselem, Parižiň bütin dünýä ýarmarkasynda "Ahlak Ylymlary baýragynyň" altyn medaly ilkibaşda planlaşdyrylşy ýaly Dýunana berilmän, pul baýragy dolulygyna Komitete gider ýaly Muanýe, Dýufur we Dýuna üçüsine bilelikde berlipdir. Eger Dýunanyň dostlary onuň bergileriniň ýarysyny üpjin eden ýagdaýynda, galan ýarysyny öz üstüne almak baradaky Napoleon III-iň teklibine böwet bolmak üçin hem Muanýe yhlas edipdir. Dýunan Pariže göçüp barandan soň mätäçlikde ýaşan hem bolsa özüniň gumanistik ideýalaryny we planlaryny terk etmeýär. Fransiýa-Prussiýa urşy (1870-1871) döwründe Umumy haýyr-sahabat jemgyýetini (Common Relief Society), az soň bolsa Gurluşyň we siwilisaziýaň umumy alýansyny (Common Alliance for Order and Civilization) esaslandyrýar. Ol ýaragsyzlandyrma barada gepleşikleriň geçirilmegini we halkara konfliktlerde araçy bolar ýaly halkara suduň döredilmelidigini nygtap gelipdir. Dýunan UNESCO ýaly soň peýda bolan proýektlerde seslenme tapan dünýä kitaphanasyny döretmek ideýasynyň üstünde hem iş alyp barypdyr. Öz ideýalarynyň tarapynda çykyş edip olary ýaýmagyny dowam etdirmegi onuň şahsy ýagdaýynyň hasda kynlaşmagyna, öňküden beter bergä batmagyna, ondan tanyşlarynyň hem gaçyp başlamagyna getirýär. Awstriýaň, Niderlandlaryň, Şwesiýaň, Prussiýaň we Ispaniýaň milli Gyzyl Haç jemgyýetleriniň hormatly agzasy bellenilmegine garamazdan, Gyzyl Haç Hereketiniň resmi sahnasynda düýbünden diýen ýaly ýatdan çykarylýar. Ol 1874-1886-njy ýyllar aralygynda Ştutgart, Rim, Korfu, Basel, Karlsrue şäherlerinde garyplykda ýaşaýar. Ştutgartda bolan döwri Týubingen uniwersitetiniň talyby Rudolf Mýuller bilen tanyşýar we onuň bilen ýakyn dostlukda bolýar. 1881-nji ýylda ştutgartly dostlary bilen bilelikde Şweýsariýaň kiçeňräk Haýden kurort obasyna gidip görýär. 1887-nji ýylda Londonda ýaşaýan döwri uzak garyndaşlaryndan maliýe kömek alyp başlaýar. Bu oňa ýaşaýyş şertlerini azda-kände gowulaşdyrmaga mümkinçilik berýär, we şol ýylyň iýuly Haýdene göçüp barýar. 1892-njy ýylda saglyk ýagdaýy sebäpli Dr. Hermann Altherr-iň ýolbaşçylyk edýän hassahanasyna we garrylar öýüne ýerleşýär we ömrüniň soňky 18 ýylyny şol ýerde geçirýär. Haýdende ol ýaş alym Wilgelm Sonderegger we onuň aýaly Sýuzanna bilen tanyşýar. Olar Dýunany öz durmuş tejribesini beýan etmäge ruhlandyrýarlar. Ol Sýuzannaň Haýdende açan Gyzyl Haç bölümine 1890-njy ýylda hormatly prezident bellenilýär. Dýunan Sondereggerler bilen öz ideýalarynyň hasda öňe gitmegine, şol sanda öz kitabynyň täze neşiriniň çap edilmegine ynam edýär. Emma Sondereggeri Muanýe bilen Ženewada özüne garşy dildüwşik gurnamakda esassyz aýyplamagy olaryň gatnaşyklaryny ýitileşdiripdir. 1904-nji ýylda Sonderegger 42 ýaşynda aradan çykýar. Dostluk gatnaşyklarynyň peselendigine garamazdan garaşylmadyk ölüm oňa agyr täsir edipdir. Wilgelm we Sýuzanna Sondereggerleriň Dýunana onuň aýyplamalardan soň hem hormat bilen garamagyny olaryň çagalary hem dowam edipdirler. 1935-nji ýylda olaryň ogly Rene Dýunanyň öz kakasyna ýazan hatlarynyň ýygyndysyny çap etdirýär. Köpçülige gaýdyp gelmegi
1895-nji ýylda St.Gallende çykýan "Die Ostschweiz" gazediniň baş redaktory Georg Baumberger Haýdende gezelençde mahaly Dýunan bilen söhbetdeş bolýar we bir aýdan soň ol barada makala ýazýar. Ol makala "Anri Dýunan, Gyzyl Haç-y esaslandyryjy" ady bilen "Über Land und Meer" nemes žurnalynda peýda bolýar we tiz wagtda Ýewropanyň beýleki neşirlerinde hem çap edilýär. Makala adamlarda seslenme tapyp, Dýunana abraýy hem-de goldawy gaýtaryp getirýär. Oňa "Swiss Binet-Fendt" baýragy berilýär, Rim Papasy Lew XIII-den hat gelýär. Russiýaň dul patyşa zenany Mariýa Feýodorownaň we başgalaryň hemaýat bermeginde maliýe ýagdaýy hem öňkülerden has gowulaşýar.
1897-nji ýylda Ştutgartda mugallym bolup işläp ýören Rudolf Mýuller Gyzyl Haç-yň döredilşi hakynda ýazan kitabynda, Dýunanyň guramanyň esaslandyrylmagyndaky roluny bellemek üçin, Gyzyl Haç-yň döredilşiniň resmi taryhyny düzeldýär. Kitapda "Solferino söweşiniň ýatlamalarynyň" tekstini hem getiripdir. Dýunan awstriýaly ýazyjy Berta fon Zutner bilen hem hat alyşypdyr, köp sanly makalalary, ylmy işleri ýazypdyr. Aýratyn hem aýallaryň hukuklary barada köp ýazypdyr, 1897-nji ýylda "Ýaşyl Haç" aýallar guramasyny esaslandyrmaga ýardam edipdir.
Parahatçylyk Nobel baýragy[üýtget | edit source]
1901-nji ýylda Gyzyl Haç Halkara Hereketini döretmekde we Ženewa konwensiýasynyň başlangyjyny tutmakda bitiren işleri üçin Dýunan ilkinji bolup parahatçylyk ugry boýunça Nobel baýragyna mynasyp bolýar. Dýunanyň kandidaturasyny norwegiýaly harby lukman Hans Daae goldapdyr. Dýunan baýraga Halkara Parahatçylyk Ligasyny esaslandyran fransuz pasifisti Frederik Passi bilen bilelikde eýe bolupdyr. Halkara komitetden resmi gutlagyň gelmegi onuň bitiren işleriniň ahyrsoňy ykrar edilendigini görkezipdir:
"Bu hormata 40 ýyl mundan ozal söweş meýdanynda ýaralananlara kömek etmek üçin döredilen halkara guramanyň düýbini tutan adamdan başga mynasyp hiç kim ýokdur. Sizsiz adamzadyň XIX asyrda ynsanperwerlikde gazanan in uly üstünligi - Gyzyl Haç megerem hiç haçan bolmazdy".
Baýraga Muanýe we Halkara komitetiň özi hem hödürlenipdir. Dýunanyň kandidatirasy saylaw prosesinde giňden goldaw tapan bolsada, ol jedelli dalaşgär bolmagynda galypdyr. Käbirleri Gyzyl Haç-yň we Ženewa konwensiýasynyň uruşdaky ejir çekmeleriň azalmagyna getirendigi nygtapdyrlar. Mýuller komitete ýazan hatynda baýragyň çekişmelerde birnäçe wagtlap esasy dalaşgär bolan Passiň hem-de Dýunanyň arasynda paýlanylmalydygyny belläpdir. Şeýle hem ol, eger baýrak Dýunana gowşuryljak bolsa, onda onuň gartaşan ýaşyny we saglyk ýagdaýynyň agyrdygyny göz öňüne tutup, baýragyň mümkin boldugyça tiz berilmegini teklip edipdir. Baýragy Passi bilen Dýunanyň arasynda bölmek bilen Nobel komiteti soňky ýyllara hem öz täsirini ýetirjek ýagdaýy döredipdir. Sebäbi Nobeliň wesýetnamasynyň bir bölüminde baýragyň goşunlary azaltmak (ýa-da ýatyrmak) ýa-da parahatçylyk konferensiýalaryny ýaýmak üçin gönüden-göni iş alyp baran bir adama berilmelidigi barada aýdylyp geçilýändigine seretseň, baýraga Passi laýyk gelýär. Emma Nobeliň wesýetiniň başga bölüminde baýragyň "adamlaryň arasynda dostluk-doganlygy" artdyrmakda özüni görkezen adama berilmelidigi barada hem bellenilip geçilmegi Dýunanyň alyp baran işleriniň hem oňa laýyk gelýändigini görkezipdir. Soňky ýyllarda hem bu baýraga mynasyp bolanlaryň arasynda iki kategoriýaň birine gabat gelenler köp bolupdyr.
Hans Daae pul baýragyň Dýunana düşýän bölegini - 104 müň şweýsar frankyny Norwegiýa Bankynda ýerleşdiripdir we ony Dýunanyň algydarlarynyň almagyna ýol bermändir. Dýunanyň özi ol puly hiç haçan ulanmandyr.
Ölümi we mirasy[üýtget | edit source]
Soňraky ýyllarda Dýunana birnäçe sylaglar bir hatarda, Geýdelberg uniwersitetiniň medisina fakultetiniň hormatly doktory ady hem berlipdir. Ol ömrüniň ahyryna çenli garrylar öýünde ýaşaýar. Ömrüniň soňky ýyllarynda sustypeslikden hem-de Muanýe we algydarlary yzarlar diýen paranoýýadan ejir çekipdir. Hatda zäherlenmekden heder edip, aşpezden nahary gözüniň alnynda dadyp görmegini talap eden günleri hem bolupdyr.
Şepagat uýalarynyň aýtmaklaryna görä, onuň iň soňky eden işi Mýulleriň kitabynyň nusgasyny Italiýaň şa zenanyna ibermegi bolupdyr. Dýunanyň 1910-njy ýylyň 30-njy oktýabrynda aradan çykýar. Ölmezinden öň aýdan soňky sözleri "Adamkärçilik nirä ýitirim boldy?" bolupdyr. Ol öz duşmany Muanýeden iki aý soň ölýär. Halkara komitetiň gutlaglaryna garamazdan, iki bäsdeş barybir ýaraşyk gazanyp bilmändirler.
Ol Sýurihiň Zilfeld öwülýäsinde özüniň sargyt edişi ýaly hiç hili dabarasyz jaýlanýar. Wesýetnamasynda öz serişdelerini garyp raýatlara mydama açyk bolar ýaly Haýdeniň garrylar öýüne, Norwegiýanyň we Şweýsariýaň haýyr-sahawat guramalaryna wesýet edipdir. Galan serişdeleri bergilerini bölekleýin üzmeklige gidipdir. Öz bergilerini dolulygyna üzüp bilmezligi onuň üçin ölünçä agyr ýük bolupdyr.
Häzirki wagtda Dýunanyň doglan güni bolan 8-nji maýda Gyzyl Haç komitetiniň bütindünýä güni bellenilýär. Haýdeniň öňki garrylar öýünde häzir Anri Dýunanyň muzeýi ýerleşýär. Ženewada we başga ýerlerde onuň ady dakylan birnäçe köçeler, mekdepler bar. Halkara Gyzyl Haç-yň iň ýokary sylagy bolan "Anri Dýunan medaly" (The Henry Dunant Medal) onuň hemişelik hereket edýän topary tarapyndan her iki ýyldan gowşurylyp durulýar.


text:
Последние новости
Архив новостей
Türkmen döwlet maliýe institutynyň «Maliýe» okuw merkezi 2018/2019-njy okuw ýyly üçin aşakdaky ugurlar boýunça gysga möhletli (we hünär taýýarlygy) okuwlara kabul edýändigini yglan edýär
1. Buhgalter hasaby we audit 10 aý.
2. Bank işiniň operatory 10 aý.
3. Iňlis dili 4 aý.
4. Kompýuter sowatlylygy 2,5 aý.
Okuwlara orta we hünär bilimli raýatlar kabul edilýär.
Okuwa ýokardaky hünärler boýunça şertnamalaýyn esasda tölegli kabul edilýär.
Resmi iş kagyzlaryny Türkmen döwlet maliýe institutynda 2018-nji ýylyň 27-nji awgustyna çenli kabul edilýär. Okuwlar 2018-nji ýylyň 1-nji sentýabrynda başlanýar.
Resmi iş kagyzlarynyň sanawy:
— bellenilen nusgada direktoryň adyna ýazylan arza;
— bellenilen nusgadaky sowalnama (anketa);
— umumy orta bilim baradaky resminama (asyl nusgasy);
— saglyk kepilnamasy;
— soňky okan ýerinden (işlän ýerinden, harby bölümden) häsiýetnama;
— 3x4 ölçegde alty sany fotosurat;
— işleýänler üçin zähmet depderçesiniň tassyklanan göçürmesi;
— şahsy pasportynyň, pasport almadyklar üçin dogluş hakyndaky şahadatnamanyň göçürmesi;
— ýaşaýan ýerinden güwänama (forma ¹3);
— Türkmenistanyň Ýaragly Güýçlerinde harby gullugy geçenler harby şahadatnamasyny, harby gullugy geçmedik ýigitler ýazylyş şahadatnamasyny we ýaşaýan ýeri boýunça harby wekillikden güwähaty.
Okuwlary üstünlikli tamamlan diňleýjilere şahadatnama berilýär.
Biziň salgymyz: Aşgabat şäheri, Türkmenistanyň Gahrymany Atamyrat Nyýazow şaýoly, 112. Habarlaşmak üçin telefonlarymyz: 49-03-78, 993-65-42-38-80, 993-65-45-07-88.
Если вы заметили ошибку в тексте, пожалуйста, выделите её и нажмите Ctrl+Enter


text:
Gitleriň “Mein Kampf” kitaby nädip köp satyldy?0
1923-nji ýyldaky şowsuz niýetinden soň türmä düşen Adolf Gitleriň ýazan ýigrenilýän manifestosy “Mein Kampf” ýa-da “Meniň göreşim” elektron bazarda iň köp satylan kitaplaryň arasynda girip, köpleri geň galdyrdy. Bu kitapda diktator global ýewreý dildüwşügi baradaky pikirlerini beýan edýärdi. Kitabyň çapdaky görnüşiniň söwdasy o diýen ýokary bolmasa-da, onuň elektron nusgasy “iTunes” bazarynyň “Syýasat we wakalar” görkezijisinde iň ýokarky 20-niň arasynda, “Amazon” kompaniýasynyň “Propaganda we syýasy psihologiýa” bölüminde 1-nji ýerde dur. Nädip beýle boldy?
Žurnalist Kris Faraon öz makalasynda jedelli materiallaryň näme üçin elektron görnüşleriniň köp okalýandygyny düşündirýär. “Bu kitap romantiki kitaplaryň derejesine düşen bolup biler” diýip, Faraon ýazýar. Müşderiler özleriniň bu kitaby okaýandyklaryny bildirmek ýa-da ony öz tekjelerinde görkezmek islän däldirler. Onuň pikiriçe, kitabyň arzan elektron nusgasyny “aňsatlyk bilen gaýtadan ulanyp, soňra bolsa ýok edip bolýar”.
Faraon Gitleriň terjimehalynyň “Çal reňkiň 50 görnüşi” atly kitabyň bazaryna meňzeş pursatdan peýdalanýandygyna ünsi çekýär. Emma bu gezek gürrüň erotika däl-de, jynsparazlyk barada. Kitaby “Kindle” derrewjik indirip, hiç kime görkezmän okap bolýar.
E-kitap teswirçileriniň seslenmeleri “Çal reňkiň 50 görnüşi” teoriýasyna güwä geçýär. “Gitleriň aýdanlaryny okamak üçin 45 ýyl garaşaýdym öýdýän. Näçe ir okan bolsam, şonça gowy bolardy” diýip, Stiwen Wag ýazýar. “Ölemen bilesigelijilik şu kitaby satyn aldyrdy” diýip, başga bir teswirçi ýazýar. Bu dokument duýduryş hökmünde hem çykyş edýär. “Adamlar şuňa düşünmeli: eger-de Gitler ýaly adamlardan sapak almasak, onda olaryň gurnan duzaklaryna ýene düşeris” diýip, Reý D’Aguanno “Amazonda” ýazýar.
Kitabyň 99 sente durýan bir elektron görnüşi “Elite Minds Inc” kompaniýasy tarapyndan satuwa çykaryldy. “Söwda gowy gidýär” diýip, kompaniýanyň prezidenti Elite Minds žurnalist Faraona aýtdy. Emma ony çap etmek ynjyk mesele: “Kitaby kän bir mahabatlandyrmadym. Köplenç halatda onuň taryh we akademiýa bilen ýakyndan gyzyklanýanlaryň arasynda ýaýramagyny isledim”.
Kaýli Çaýka “Time” žurnalynyň ýazyjysydyr.


text:
Saýlama güýji
Giriş
Ynsan bolmagyň düýp özeni
Ýaşamagyň Mesihiçilik ýoly – bu, adamzadyň ajaýyp garaýşyna esaslanandyr. Adamlaryň erkin saýlama ukybynyň barlygy hem, Injiliň esasy düşünjesidir. Saýlama ukyby — bu, hoşniýetli sylagdyr. Jogapkärçiligiň kyn bölegi-de, şol sylag bilen gelýändir. Sebäbi biziň saýlama güýjümiz, göz öňüne getirşimizden hem ähmiýetlidir, çaklaýşymyzdan-da has jogapkärçilidir.
Biziň gymmatymyz we kuwwatymyz diňe bir özümizden çözülmeýär. Biz, öz-özümizi ýa-da dünýämizi ýaratmadyk. Biziň ýaradylşymyzy başga kimdir-biri saýlady. Biz, onda nähili ýaşamalydygyny saýlaýarys.
1. Biz ähli zadyň aňyrsynda durana Hudaý diýýäris
Dünýäni Hudaý ýaratdy. Ol ony söýgi hem adyllyk bilen dolandyrýar. Biziň ýaradylşymyzyň esasy düşünjesiniň merkezinde akylly-başly dizaýner-bezegçi durýar. Diňe Ol bize ýaşaýayş berýändir. Iru-giç, bu durmuşda ýa-da indiki-de, biziň hemmämiz Onuň hakyky eýeçiligine we häkimiýetine duçar bolýarys.
Biz Onuň döreden zady. Ol bize ýokary baha berip, ýeriň üstünde höküm sürmek ygtýaryny berdi.
Suraty çeken hudožnik oňa eýelik edýär we ol hakda çuňňur aladalanýar. Täze maşyny oýlap tapan dizaýneriň ony ulanmaga-da haky bardyr. Şunuň ýaly ýol bilen, Hudaý biziň dünýämiziň işini Öz üstüne alýar. Ony Ol ýaratdy. Ol Öz baýlygynyň üstünden kanuny tarapdan gözegçilik edesi gelýär.
Ol bize, Öz gözegçiligi astynda bellenen ygtyýarlygy berdi. Dünýä hakda alada etmegi Hudaý Öz ýolbaşçylygy astynda ilkinji adamlara ynandy. Adamzat — şu ajaýyp planeta jogapkärdir. Biz, diňe Birine, bize bu mukaddes ynamy Berene jogapkärdiris.
Hudaýyň maksady.
«Çünki olar ötünçsiz bolar ýaly, Onuň göze görünmeýän zatlary, ýagny ebedi gudraty, Hudaýlygy dünýä döredilenden bäri ýaradylan zatlar bilen düşünilýär, görülýär» (Rimliler 1:20).
Eger bu, Hudaýyň ýoly we ynsanyň wezipesi bolmaly diýip hasaplasak….. Näme bolar? Biz bir ýerde, gämimiziň kapitanynyň kim bolmalydygyny bilmän, ýolumyzy urdurjak ýaly görünýäris.
2. Biz saýlama erkinligimize hyýanat etdik, indi, Hudaýyň üsti bilen dünýä gözegçilik etmek bozuldy
Biziň saýlama ukybymyzda beýik güýç bardyr. Saýlama erkinligi sylagyna hyýanat edildi. Ilkinji adam we aýal, ähli zady ýok edýän bir ugry saýladylar. Olar, Hudaýyň ýerine özlerini goýmagy we durmuşlaryna özleriniň gözegçilik etmegini saýladylar. Biziň hemmämiz hem, olaryň göreldesine eýerdik.
Hudaý, biziň Oňa rugsat bermezlik hukugymyza-da hormat goýýar.
Bu esasy karar, biziň Hudaý bilen özara gatnaşygymyzyň sazlaşygyny bozdy. Biz öz ýolumyz bilen ýöräp, Hudaýyň ýolbaşçylygyny ret etdik we Onuň bilen gatnaşygymyza uly tagta kakdyk.
Biz, elimizde baryny edýändigimize garamazdan, hemişe gözegçilik synanşyklarymyzda şowsuzlyga uçraýarys
Biz öz tekepbirligimiz sebäpli, çynlakaý meseleler bilen ýüzbe-ýüz bolýarys. Biz saýlamaga gözegçilik etmegi saklap bilmeýäris. Biz, merkezde özümizi goýup, durmuşymyzy biri-birimize gözegçilik etmek bilen geçirmäge synanyşýarys, şol bir wagtyň özünde-de, özümiziň gözegçilik edilmezligimize çalyşýarys. Netije nähili? Agyry-ynjy, ähli tarapdan heläkleýji ýitgi we hakyky ölüm gorkusy howp salýar.
Hudaýyň maksady.
«Ýöne olar Hudaýy tanasalar-da, Ony Hudaý hökmünde şöhratlandyrman, Oňa şükür etmän, öz düşünjelerinde batyl boldular, pähimsiz ýürekleri garaňkylykda galdy» (Rimliler 1:21). «Sebäbi günäniň muzdy ölüm, ….» (Rimliler 6:23).
Biz öz erkinligimizi, tekepbirligimiz sebäpli bela-beter indermek üçin ulanandygymyz gürrüňsizdir. Ondan saklanmaga bizde güýç ýokdur. Hudaý bizi terk etdimikä?
3. Hudaýyň garaýşy biziň özümizdäki ynsan garaýşyndan has beýikdir.
Biz özümizden talap edilýän zady berdik.
Hudaý biziň saýlamaga bolan güýçli ukybymyzy beýgeldýär. Onuň Özi garşy bolsa-da, bize saýlamaga rugsat berýär. Ol bizi Özi bilen deň hasap edýän ýalydyr. Haçanda biz, öz isleýşimiz ýaly ýaşamagymyz üçin Ondan özümizi ýeke galdyrmagyny soranymyzda, Ol muny göwnemän edýär. Ol bize, planetamyza we şahsy dünýämize hökümdarlyk etmäge rugsat berýär.
Biz öz saýlawymyz we başgalaryň saýlawy bilen berkleşendiris.
Emma biz, birbada iki ýoldan ýöräp bilmeýäris. Saýlawymyz şowsuz bolup, Hudaýa barýan ýoluň ýapylanlygy, biziň yzymyza dolanyp bilmeýändigimizi aňladýar. Hudaýy oýnamagyň erbet tarapy bardyr. Hudaýyň hökümi, diňe bir erkinligimizi ykrar etmän, eýsem ony talap hem edýändir. Mundan beýläk, biz öz kynçylyklarymyzy Onuň çözmegine garaşyp bilmeýäris. Biz hiç hili päsgelçiliksiz islän zadymyzy edip bileris. Esasy mesele, saýlama netijeleriniň nähili boljagydyr.
Biziň Hudaýyň kanunyndan aýry döreden alternatiw dünýämiz, basym Injil nukdaýnazaryndaky dowzaha meňzär
Özlerini we başgalary ejir çekdirmek bilen agalyk adamlaryň gaýgy-hasratynda, Hudaýyň adalatyny görmek bolýar. Saýlama erkinliginiň uly bahasy bardyr. Hudaýyň ýolbaşçylyk hukugyny ret etmek, biziň ýeke gidişimiz ýaly daşlaşmaga we üzňelige getirýär.
Hudaýyň maksady
«Olaryň öz paýhaslarynda Hudaýy tanamak islemeýşi ýaly, Hudaý hem olary ýerliksiz işleri etmekleri üçin ýaramaz pikirde taşlady. Olar bütin nädogrulyk, zyna, erbetlik, betnebislik, ýamanlyk bilen doly» (Rimliler 1:28-29).
Biz pikir edip, isleýän zadymyzy aldyk. Biz öz ajaýyp zehinimizi erkin saýlamada ulanyp, başgalara elhenç rehimsizlik bilen ejir çekdirdik. Biziňki — gorkunç dünýädir. Muňa, Hudaý günäkär däldir. Bu dünýäniň ýagdaýy hut biziň günämizdir. Bu, şeýle dälmi näme? Hudaýyň hökümdarlygy astyndaky durmuşa dolanmaga hiç hili ýol ýokmy? Biz diňe öläýmelimi we bar bolany şolmy?
4. Hudaýyň söýgüsi ret etmekden halas edýär
Hudaý bizi terk etmekden ýüz öwürdi.
Tekepbirligimiziň netijesini näme üýtgedip biler? Hudaý biziň özümiziň hökümet döretmegimizden halys bolandygymyzy gördi. Bize daşardan kömek gerekdi. Toba edip, Hudaýyň ýolbaşçylygyny saýlan her bir adamy, Ol täzeden halas etmegi ýüregine düwdi. Nähili usul bilen? Onuň Özi ynsana öwrüldi!
Ol bize täze saýlaw berdi. Görüp hem düşünip bilerimiz ýaly, Onuň ýolbaşçylygy ynsan şekilinde amala aşdy.
Isa, ynsan bedeninde Hudaýdan başga hiç kim däldi. Hakykatda bolsa, Ol täze adamzadyň nusgasydy. Muny Injil aýdýar we mesihiler ynanýarlar. Hudaýyň Ynsan Ogly Özüniň gökdäki Atasyna doly boýun boldy. Ol Öz kalbynyň çuňlugynda, biziň ýaly Özüni merkezde goýman, eýsem Ol başgalaryň aladasyny etdi.
Ol Özüni gurban etmek bilen ýolbaşçylyk edýär. Isa bize gökdäki ýolbaşçylygyň nähilidigini görkezdi.
Esasy mesele ähli ynsanlar nädip Oňa meňzeş bolup biler? Biziň ýalňyş saýlamamyzyň uzak wagtlaýyn netijesi häzir aýdyň boldy. Biz öz durmuşymyzyň yzynda ylgamak bilen ölýäris. Ine, Hudaý nädip muňa böwet bolýar: Isa haçda biziň peýdamyza ölende, her bir tekepbir, kesir hem boýnuýogyn saýlawyň günälerini öz üstüne alýar. Hakykatda, biz taşlanan hem bolsak, Onuň ölümi bize saýlama hukugyny açdy. Ol biziň üçin, Hudaýa gelmekde iň soňky mumkinçiligimiz boldy.
Hudaýa barýan ýol — biziň ynanýan Ýolbaşçymyzdyr.
Isa şeýle jogap berdi: «Men – ýol, hakykat we ýaşaýyşdyryn, Mensiz hiç kim Ata baryp bilmez» (Ýahýa 14:6).
Bu tassyklama, ýakyndan synlanmaga mynasypdyr. Eger bu hakykat bolsa… onda bu ýerde öňki saýlamamyzyň netijesini üýtgetmäge ýene-de mümkinçilik bardyr. Ölümi ýeňip bolar.
5. Oňat hökümet adalatlylygy talap edýär.
Ikinji mümkinçilik.
Biziň tekepbirligimiz höküme mynasyp bolsa-da, Hudaý bize Öz söýgüsini ýeňiş bilen görkezmegiň ýoluny tapdy.
Isanyň haça çüýlenmeginiň „kesgitlemesi”
Isa, meýletin Öz ömrüni bagyş edip, biziň ýalňyş hem tekepbir saýlawymyzyň yzasyny kabul etdi. Ol üç günden soň ölümden direlende, ölümiň ýeňlendigini we adalatyň amala aşandygyny subut etdi.
Ol bizi soňsuz durmuşa alyp barýar.
Öz ölümini Onuň ölümi bilen çalyşmagy saýlan her bir adam, öz durmuşyny Onuň ýolbaşçylygy astynda täzeden gurar. Indi olar Onuň durmuşyny … ebedi paýlaşyp bilerler. Eger siz, älem-jahanda adyllyk isleýän we beýlekileriň saýlawy özüňizi ynjydýan bolsa, onda olaryň dogry çözülmegini gazanyň. Şonda, bu mesele dogry çözüler.
Söýginiň we adalatyň ajaýyp galyndysy, Hudaýyň bizi mynasyp alyp barýan çuňňur hakykatynda aýan bolýar.
Hudaý Mesihi ganyna iman arkaly merhemet kürsüsi edip goýdy… Özi adyl bolup, Mesihe iman edeni aklar ýaly, Özüniň häzirki zaman adalatyny görkezmek üçin etdi (Rimliler 3:25, 26).
Özlerini ilkinji orunda goýýan her bir adamyň ýolbaşçylyga bolan doly ynamsyzlygy,dünýädäki ýaşaýyşyň uzak wagtlaýyn netijesidir. Hudaý bize, Isada Onuň sylag-hormatlydygyny we ynamdardygyny görkezdi. Onuň ýolbaşçylygyny ýürekden saýlamak gorkyny döretmegi mümkin. Bu, Onuň göwne degýändigi üçin däl-de, biziň isleýşimiz ýaly kabul etmän, mejbury ýagdaýda gözegçilikde galmagymyz sebäplidir.
6. Oňat hökümet hyzmatdaşlygy talap edýär
Eger Isanyňky dogry bolsa näme? Hudaýyň Patyşalygy iň oňat jemgyýet bolsa näme?
Biziň wepalylygymyza mynasyp bolan Hudaýy, biz, Isada tapyp saýlap bilýäris. Dünýädäki iň ýokary häkimiýet biziň üçin şeýle ajaýyp ýol bilen alada edýär, ýagny Isa Öz durmuşynda ölümi we ölümden direlişi beýan etdi. Şeýlelikde, Ol çynlakaý kabul etmeli hakykaty ýeňdi. Ol biziň ynamdar ýolbaşçymyzdyr, Onda biziň hiç hili gorkymyz ýokdur, Ol bizi hemmämiziň isleýän ýurdumyza alyp barýar.
Durmuşyň iň möhüm saýlawy
Eger saýlama erkinliginiň şu aşakdaky düşündirişi ähmiýetli bolsa, onda siz ýokardaky karar üçin taýýarsyňyz.
Aýgytly karara gelmekde we özüň üçin ýol saýlamakda, çuňňur zehiniň öz Ýaradanyňa tarap saýlaw bilen ýüzbe-ýüz bolýar. Isa, Öz söýgüsini we Öz ýolbaşçylygyny hödürläp, sizi Öz Patyşalygyna girmäge çagyrýar.
Näme üçin Hudaý siziň durmuşyňyzda wekillik etmeýär?
«Çünki sen agzyň bilen Isany Reb hökmünde ykrar etseň, Hudaýyň Ony ölümden direldendigine ýüregiň bilen ynansaň gutularsyň». Çünki Mukaddes Ýazgy: „Oňa iman eden kişi utandyrylmaz” diýýär. «Sebäbi barynyň Rebbi birdir, Ol Özüni çagyrýanlaryň baryna sahydyr» (Rimliler 10:9, 11, 12).
Bu Utopiýa ýa-da jennet hakynda, ýa-da kir-kimirsiz dünýä hakyndaky pikir biziň kalbymyzdan eriş-argaç bolup geçýäne meňzeýär. Adyl Hudaýyň hökmürowanlygy astyndaky durmuşa bolan höwes, hamala biziň zannymyzda bar ýaly duýulýar. Eýsem, näme başga ýoly saýlap bolanokmy? Gapy henizem açykdyr.
Hudaý bilen täzeden gatnaşyga başlamak nämä meňzäp biler?
Hudaý bilen täze gatnaşyga, Onuň bilen nähili erbet daraşandygyňyz baradaky hakykata indi düşünýändigiňizi gürrüň bermekden başlaň.
Ony sylamandygyňyz we boýun egmändigiňiz, şeýle-de hiç hili parhsyz bolandygyňyz üçin, Ondan ötünç soraň. Öz barlygyň üçin — ömrüň üçin, bedeniň, aňyň, ýeke-täk zehiniň, duýgularyň üçin we saýlap bilýän güýjüň üçin Oňa hormat goý. Onuň Isa arkaly berýän günä geçmegini sora, Onuň beren ygtyýaryny ret etmeýändigiňi we ömrüň galan bölegine Onuň wekillik etmegini isleýändigiňi Oňa aýt.
Ondan kalbyňy Öz öýi etmegini sora.
Sen häzir hem, hemişe-de Oňa ýakyn bolmak isleýändigiňi aýt. Ony tanaýandygyňa begenýändigiň üçin we dostluk synagy üçin özara gatnaşyklara uly baha berýändigiňi Ony ynandyr. Şatlyk hem gaýgy getirjek her bir ädimde, Oňa mylaýym bolmak isleýändigiňe söz ber. Seni söýmäge we ýolbaşçylyk etmäge Oňa rugsat ber.
Onuň habaryny (Injili) çynlakaý kabul et.
Injili okanyňda, Onuň, seniň bilen gepleşýänliginiň umydynda oka. Özüň üçin Onuň hakykata öwrülmegini sora.
Özlerini Hudaýyň Patyşalygyna açan adamlar bilen gatnaşykda bol.
Töweregiňde, Rebbe öz durmuşynyň ähli taraplarynyň Hudaýy bolmaga rugsat beren dostlaryň bolmagy, öz şahsy gatnaşygyň ösmegi üçin wajypdyr. Mesihe eýerýänleriň bu jemgyýetine ýygnak diýilýär. Ýöne, hemme mesihi ýygnaklar Isa boýun egip ýaşamaýarlar. Ähli zatda, Isanyň ýolbaşçylyk etmegine ýokary baha bilen rugsat beren adamlary tap.
Durmuşyňda Hudaýyň wekillik etmegini saýlamak — bu, işiň başlangyjydyr.
Sen Hudaýyň hökmürowanlygyna eýermekde müňlerçe ýoly saýlarsyň. Öz durmuşyňa özüň gözegçilik etmegi karar eden bolsaň, ondan ýüz öwür, yzyňa öwrül-de, täzeden boýun egmek bilen başla.


text:
Tmawto - Türkmenistanyň awtoulag bazary. Awtoulag satma we satyn alma. Türkmenistanyň ähli awtoulaglary bärde!
Türkmenistanda belli awto-salon bolsaňyzam ýa-da Türkmenistanyň ýaşaýjysy bolsaňyzam (Aşgabat, Mary, Daşoguz we beýlekiler), siz Tmawtoda awtoulagyňyzy ýeňil hem-de effektiwno satyp bilersiňiz ýa-da göwnüňize ýaran maşyny satyn alyp bilersiňiz.
Häziriň özünde registrasiýadan geçiň we awtoulagyňyzy satyn!
Türkmenistanda biz barada hemmeler bilýärler, we Tmawto hyzmatlaryny ulanýarlar.
Kepillendirilen müşderiler!
Tmawto Türkmenistanda iň bir köp girilýän saýtlaryň biri hasaplanýar.


text:
Frensis Bekon
Frensiz Bekonn (iňlisçe: FRANCIS BACON - 22 Ýanwar 1561 – 9 Aprel 1626) – iňlis alymy we syýasy işgäri. Ylmyň maksady tebigatyň güýçlerine eýe bolmagy öz içine alýandygyny, ylmyň esasynyň bolsa, gözegçiliklere we tejribelere daýanýandygyny aýdypdyr. Ol “Täze Atlantida” atly hyýaly romanyny ýazyp, onda uçar, ýarasty gämiler, su elektrik beketleri, gün bilen işleýän hereketlendirijiler, lazerler, teleskoplar, sowadyjy enjamlar we beýlekiler ýaly häzirki oýlanyp tapylan zatlary öňünden aýdypdyr.


text:
Azerbaýjanda geçirilen ýokary derejeli sud diňlenişiginde prokuror ýurduň sudundan žurnalist Afkan Muhtarlyny sekiz ýyl türme tussaglygyna höküm etmegi sorady.
12-nji ýanwarda Muhtarlynyň sud diňlenişigi tamamlananda, döwlet prokurory Azerbaýjanyň demirgazygyndaky Balakan etrap suduny žurnalisti bikanun serhetden geçmekde, nagt puluň kontrabandasynda we resmilere hüjüm etmekde günäli tapmaga çagyrdy.
Žurnalist prezident Ylham Aliýewiň töweregindäki korrupsiýa şübheleri barada ýazan makalalary bilen ilteşikli öz howpsuzlygyndan alada edip, 2015-nji ýylda aýaly Leýla Mustafaýewa bilen Gürjüstana gaçyp gidipdi.
Žurnalist 2017-nji ýylyň maýynda Tbiliside ýitirim bolandan bir gün soň, Azerbaýjanyň häkimiýetleri onuň kontrabandada we serhedi bikanun geçmekde aýyplanyp, Bakuwda tussaglykda saklanýandygyny aýtdylar.
Muhtarlynyň aklawçylary Elçin Sadikowa we Nemat Karimli suda beren maglumatlarynda öz müşderisiniň Gürjüstanda “alnyp gaçylandygyny” we Azerbaýjana bikanun getirilendigini aýtdylar.
Olar Muhtarla garşy gozgalan sud işiniň syýasy maksatlydygyny aýdyp, suddan oňa ýöňkelýän aýyplamalaryň ýatyrylmagyny soradylar.
Azerbaýjanyň sudy Muhtarlynyň sud diňlenişigine arakesme berip, onuň günüň ikinji ýarymynda dowam etjekdigini aýtdy.


text:
“The Banker” žurnalynyň bäsleşligi boýunça 2016-njy ýylda “Senagat” Paýdarlar täjirçilik banky Türkmenistanyň iň gowy bank edarasy adyna mynasyp boldy
Beýik Britaniýanyň meşhur “Financial Times” neşiriniň “The Banker” žurnalynyň 2016-njy ýylda geçiren bäşleşiginiň netijesinde “Senagat” paýdarlar täjirçilik banky Türkmenistanyň iň gowy bank edarasy adyna mynasyp boldy we “Türkmenistanyň Ýylyň Banky” diplomyna eýe boldy.
The Banker her ýylda dünýäniň iň gowy maliýe guramalaryny ýygnaýar we baýraklar bilen sylaglaýar. “Senagat” paýdarlar täjirçilik banky indi bassyr iki ýyl bäri bu abraýly sylaga mynasyp bolup gelýär.
„Senagat“ Paýdarlar täjirçilik banky 2010 – 2016-njy ýyllarynda dürli bank hyzmatlaryny ornaşdyryp, olaryň hilini ýokarlandyryp, girdejilerini has artdyrmak bilen, netijeli ösýän bank höküminde özüni tanatdy. Bank ýyllaryň dowamynda bank amallaryny geçirmekligi kämilleşdirmegiň ýolunda düýpli çäreleri durmuşa ornaşdy. Bu bolsa onuň maliýe-ykdysady görkezijileriniň ösmegine ýardam berdi. Soňky ýyllaryň dowamynda bankyň jebislendirilen aktiwi 5,5 esse, hususy serişdesi 11 esse, esaslyk maýasy 2 esse, bankyň peýdasy 5 esse, karz goýumlar 21 esse, hyzmat edýän müşderileriniň sany 5 esse ýokarlandy. Şeýlelikde, munuň özi biziň bankymyz içerki bazary daşary ýurtlardan getirilýän harytlaryň ornuny tutýan ýerli önümler bilen baýlaşdyrmaga, ýurdumyzda azyk howpsuzlygyny üpjün etmäge, täze iş orunlarynyň döredilmegine mynasyp goşant goşýandygynyň hem görkezijisidir.
„Senagat“ paýdarlar täjirçilik banky berkarar döwletimiziň bagtyýarlyk döwründe Hormatly Prezidentimiziň Bank ulgamynyň öňünde goýýan wezipelerini üstünlikli ýerine ýetirmek üçin täze hyzmatlary we tehnologiýalary ornaşdyryp, ýurdumyzy dünýäniň ösen döwletleriniň derejesine ýetirmek, ykdysady ösüşiň ýokary depginlerini gazanmak, maliýe serişdelerini netijeli peýdalanmak, haryt bazaryny ýerli önümlerden doldurmak, haryt öndürijileri höweslendirmek, nagt däl hasaplaşyklary ösdürmek, halkyň maddy hal-ýagdaýyny gowulandyrmak, milli manadymyzyň hümmetini has-da pugtalandyrmak maksady bilen, maliýe-ykdysady pudaklar bilen bir hatarda, biziň umumy işimiziň ilerlemegine öz mynasyp goşandyny goşýar.
“The Banker” žurnalynyň bäsleşligi boýunça 2015-nji ýylda “Senagat” Paýdarlar täjirçilik banky Türkmenistanyň iň gowy bank edarasy adyna mynasyp boldy
Beýik Britaniýanyň meşhur “Financial Times” neşiriniň “The Banker” žurnalynyň 2015-nji ýylda geçiren bäşleşiginiň netijesinde “Senagat” Paýdarlar Täjirçilik Banky Türkmenistanyň iň gowy bank edarasy adyna mynasyp boldy we “Türkmenistanyň Ýylyň Banky” diplomyna eýe boldy.
The Banker her ýylda dünýäniň iň gowy maliýe guramalaryny ýygnaýar we baýraklary bilen sylaglaýar. “Senagat” Paýdarlar Täjirçilik banky hem 2015-nji ýylda bu ýokary sylaga birinji gezek mynasyp boldy.
“Senagat” Paýdarlar Täjirçilik banky Türkmenistanda dörän ilkinji täjirçilik banklarynyň biridir. “Senagat” Paýdarlar Täjirçilik banky Türkmenistanyň Hormatly Prezidentiniň kiçi we orta telekeçiligi döwlet tarapyndan goldamak hakynda Kararlary laýyklykda, “Türkmenistanyň bank ulgamyny ösdürmegiň 2011-2030-njy ýyllar üçin Döwlet maksatnamasynda” bellenen işleri amala aşyrmak bilen, ýurdumyzyň durmuş-ykdysady ösüşiniň derejesiniň ýokarlanmagy, ykdysadyýetimizi diwersifikasiýalaşdyrmaga, içerki önüm öndürijileri maliýe taýdan godamak we ýurtda telekeçiligiň ösmegine ýardam bermek, halkyñ maddy hal-ýagdaýyny gowulandyrmaga ykdysadyýetiň maliýe böleginiň ösdürilmegi üçin öz mynasyp goşandyny goşýar.
„Senagat“ Paýdarlar Täjirçilik Banky müşderilere dürli bank hyzmatlaryny amala aşyrmak bilen, ýokary hilli bank tehnologiýalaryny ornaşdyryp, hyzmatlaryň hilini ýokarlandyrmak bilen, netijeli ösýän bank höküminde özüni tanatdy.
“Senagat” PTB-nyň ösüşiniň ileri tutýan esasy ugry Türkmenistanyň hususy haryt öndürijilerini goldamak bolup durýar. Häzirki wagtda, bankyň esasy müşderileri - hususy telekeçiler, eýeçiligiň ähli görnüşindäki edara-kärhanalar, şol sanda kiçi we orta telekeçilik bilen meşgulanýan, bilelikdäki we daşary ýurt kärhanalarydyr.
2013-nji ýylda milli bank ulgamynyň esasy wakalarynyň biri hem «Senagat» Paýdarlar Täjirçilik bankynyň Ženewa şäherinde Biznesiň halkara birleşigi (Business Initiative Directions) egidasy bilen geçirilen hil boýunça B.I.D. Halkara konwensiýasynda «Century International Quality ERA» hil, liderçilik, tehnologiýalar we innowasiýalar kategoriýasyndaaltyn baýrak bilen sylaglanmagydyr. Türkmenistanyň bankynyň wekillerine şeýle hem degişlilikdäki sertifikat gowşuryldy.
Hil boýunça Halkara konwensiýa täçirçilik däl Business Initiative Directions (BID) guramasynyň esasy bölegidir. Bu uly kompaniýany esasy işi dünýädäki korporatiw biznesiň imižini goldamak we ähli ýurtlaryň öňdebaryjy kompaniýalarynyň hil medeniýetini ýaýratmakdan ybaratdyr. Hil boýunça Halkara konwensiýa işiň dürli görnüşleri bilen meşgul bolýan kompaniýalaryň, guramalaryň we hünärmenleriň gazananlaryny kabul etmekden durýar. Olaryň iň ökdeleri öz gazanan üstünlikleri üçin aşakdaky kategoriýalardaky baýraklara mynasyp boldular: altyn, platina, brilliant. Her ýyl Business Initiative Directions halkara baýraklary bilen dürli pudaklara degişli we hyzmatlary amala aşyrýan kärhanalary we guramalary (geografik ýerleşişine bagly bolmazdan) sylaglaýar.
Baýragy almak üçin aşakdaky görkezijileriň ýokary derejeleri esas bolup durýar: müşderiniň kanagatlanmagy; kommunikasiýanyň strategiýasy; bençmarking (öz işini gowulandyrmak maksady bilen kopaniýanyň täsirli işiniň öňde bar bolan nusgalaryny kesgitlemek, düşünmek we özleşdirmek); maglumat we seljeriş; pukakdaky öňdebaryjylygy; meýilleşdirmek; kadrlar çeşmesi we işgärleriň hünär derejeleriniň hemişe ýokarlandyrylmagy; ýokary ykdysady netijeler; ISO halkara standartlarynyň hiline laýyk gelmegi. Şu ýyl sylaglanmaga dünýäniň 74 ýurtlaryndan kompaniýalaryň wekilleri, şeýle hem işiň dürli ulgamlarynyň öňdebaryjylary, ykdysadyýet, sunfgat, korporotiw imidž, hil ulgamynyň ekspertleri we diplomatik korpusyň işgärleri gatnaşdylar. B.I.D. guramasynyň saýlaw topary CQE Century International Quality ERA we öň baýraga mynasyp bolan kompaniýalaryň ses bermekleriniň netijesinde halkara baýragy bilen sylaglanmaga mynasyplary alýar. Ol ýa-da beýleki guramalary sylaglamak baradaky gutarnykly karary CQE Century International Quality ERA saýlaw topary Hiliň Görnüşine (Total Quality Management) esaslanyp çözýär. Maglumat şeýle hem B.I.D. halkara ekspetlerinden (inženerlerden, ykdysadyýetçilerden, fiziklerden, binagärçilerden, aklawçylardan, žurnalisterden, sosiologlardan we psihologlardan ybarat bolan telekeçilik kommunikasiýasy) gelip gowuşýar.
Bu professionallar dürli hususy we jemgyýetçilik guramalaryň çeşmelerini – ýagny köpçülik habar beriş serişdelerini, çaplary we publikasiýalary, mahabatlandyrmalary we sergileri, önümçilik marketingleri we uniwersitetleri, Ilçihanalary we Söwda palatalaryny, Täjirçilik wekilhanalaryny öwrenýärler. Türkmenistanyň «Senagat» Paýdarlar Täjirçilik bankynyň gazanan üstünlikleriniň kabul edilmegi bankyň öz sektoryndaky we söwda-işewürlik çygryndaky öňdebaryjy orny eýeleýändigi baradaky maglumaty ýaýratmaga esas bolup durýar. Bu abraýly halkara baýragynyň gowşuryş dabarasynda bellenilişi ýaly, «Senagat» bank –işewirlik äleminde öňdebaryjylygy eýelemägi we hadysalaryň hemişe kämilleşdirilmegini özlerine makdat edinen professionallaryň topaydyr.


text:
Makron Trampyň Iýerusalim kararyndan soň taraplara jogapkärçilikli hereket etmek çagyryşyny berdi
Makron Fransiýanyň paýtagty Parižde geçirlen Liwan üçin halkara goldaw toparynyň maslahatyna gatnaşdy
Fransiýanyň Prezidenti Emmanuel Makron ABŞ-nyň Prezidenti Donald Trampyň Iýerusalimi Ysraýylyň paýtagty hökmünde ykrar edýän kararyndan soň sebitiň durnuklylygynyň ähmiýetine ünsi çekdi we taraplara jogapkärçilikli hereket etmek çagyryşyny berdi.
Makron Fransiýanyň paýtagty Parižde geçirlen Liwan üçin halkara goldaw toparynyň maslahatyna gatnaşdy.
ABŞ-nyň Prezidenti Trampyň Amerikanyň Tel Awiwdäki ilçihanasynyň Iýerusalime göçürilmegi karary hakynda durup geçen Makron meseläniň Palestina bilen Ysraýylyň arasynda BMG-nyň ýolbaşçylygynda seljerilmelidigini nygtady.
Makron Trampyň kararynyň sebitdäki dartgynlygy has-da möwjetmezligi üçin her bir adamyň jogapkärçilikli hereket etmelidigini belledi.
Makron Katara guran resmi saparynyň çäginde beren beýanatynda “ABŞ-nyň Iýerusalim kararyny goldamaýaryn we halkara hukugyna bap gelmeýändigi üçin hem ýazgarýarys” diýipdi.


text:
Türkmenistanyň Adalat ministrligi adalat edaralarynyň işini düzgünleşdirmek babatdaky döwlet syýasatyny durmuşa geçirýän, ygtyýarlyklarynyň çäginde adamyň we raýatyň hukuklarynyň, azatlyklarynyň hem-de kanuny bähbitleriniň, jemgyýetiň we döwletiň bähbitleriniň goralmagynyň üpjün edilmegine we döwletiň işiniň hukuk üpjünçiligini amala aşyrmaga gönükdirilen hem-de Türkmenistanyň kadalaşdyryjy hukuk namalary arkaly adalat edaralarynyň üstüne ýüklenen wezipeleri ýerine ýetirýän ýerine ýetiriji häkimiýetiň merkezi edarasydyr.
Ministrlik öz işinde Türkmenistanyň Konstitusiýasyny, «Türkmenistanyň adalat edaralary hakynda» Türkmenistanyň Kanunyny, Türkmenistanyň Prezidentiniň namalaryny, Türkmenistanyň Mejlisiniň kararlaryny, Türkmenistanyň Ministrler Kabinetiniň çözgütlerini, Türkmenistanyň beýleki kadalaşdyryjy hukuk namalaryny, halkara hukugynyň umumy ykrar edilen ýörelgelerini we kadalaryny, Türkmenistanyň halkara şertnamalaryny, şeýle hem Türkmenistanyň Adalat ministrligi hakynda Düzgünnamany goldanýar.
Ministrlik, welaýat adalat bölümleri, Türkmenistanyň Adalat ministrliginiň ýanyndaky Gozgalmaýan emläge bolan hukuklaryň we onuň bilen bagly geleşikleriň döwlet tarapyndan bellige alynmagy baradaky gulluk, welaýatlaryň, welaýat hukukly şäherleriň, etraplaryň, etrap hukukly şäherleriň, etraplardaky şäherleriň döwlet notarial edaralary, Türkmenistanyň Adalat ministrliginiň ýanyndaky raýat ýagdaýynyň namalarynyň ýazgysynyň Merkezi arhiwi Türkmenistanyň adalat edaralarynyň ulgamyna girýär.
«Türkmenistanyň adalat edaralary hakynda» Türkmenistanyň Kanuny Türkmenistanyň adalat edaralarynyň işiniň hukuk we guramaçylyk esaslaryny, ýörelgelerini, olaryň wezipelerini, hukuklaryny we borçlaryny kesgitleýär.


text:
Martin Sommeriň baştutanlygynda Halkara walýuta fondunyň (HWF) missiýasy 19-njy fewral – 6-njy mart aralygynda Aşgabatda saparda bolup, onuň dowamynda ýokary derejeli duşuşyklara gatnaşdy. Missiýanyň ýolbaşçysy agzalýan saparyň netijeleri boýunça 9-njy martda beýanat ýaýratdy.
HWF-nyň missiýasy Türkmenistanda ykdysady ösüşe hem-de ilatyň gowşak gatlagyna ýetip biljek oňaýsyz täsirleri peseltmek üçin degişli çäreleri görmegi maslahat berýär.
Paýtagt Aşgabatda ýokary derejeli hökümet resmileri, maliýe we ykdysady pudagyň wekilleri, şeýle-de diplomatiki jemgyýetçiligiň agzalary bilen duşuşan halkara maliýe edarasynyň ekspertler toparynyň baştutany öz ýaýradan beýanatynda türkmen ykdysadyýetiniň kynçylykly, ýöne şol bir wagtyň özünde gowulaşýan daşky ykdysady gurşawa uýgunlaşmaga dowam edýändigini belledi.
Şeýle-de, beýanatyň ätiýaçly mazmunynda ýurduň ykdysadyýetiniň ösüş depginleri boýunça resmi görkezijilere salgylanylýar. Beýanatda Türkmenistanda amala aşyrylýan ýeňillik reformalarynyň durmuşa geçirilýändigi üçin, şeýle-de döwlet bujetinden sarp edilen agramly goýumlaryň maliýeleşdirilmegi sebäpli ýurtda 2017-nji ýylda, resmi maglumatlara görä, inflýasiýanyň ortaça 8 % ýokary galandygy aýdylýar hem-de gelejekde ýurduň ykdysady işjeňliginiň gazy gaýtadan işleýän desgalaryň we beýleki giň gerimli proýektleriň işe girizilmegi bilen goldanjakdygyna ünsi çekilýär.
HWF-nyň Aşgabatda saparda bolan işgärleriniň pikirine görä, ýurduň daşarky defisitiniň göwrümi göz öňünde tutulyp goşmaça çäreleriň görülmelidigi, şol sanda walýutanyň alyş-çalyş bahasynyň düzedilmegi maslahat berilýär. Şeýle-de, import we häzir bar bolan beýleki halkara tölegleri boýunça walýuta alyş-çalyş düzgünlerini gowşatmagyň örän peýdaly boljakdygy beýanatda agzalýar.
Halkara maliýe edarasynyň Aşgabada sapar eden missiýasy, Türkmenistanda ykdysady ösüşe we ilatyň gowşak gatlagyna oňaýsyz täsiri azaltmak üçin syýasy sazlamalaryň depgini we düzümi boýunça çäreleriň meýilleşdirilmelidigine-de ünsi çekýär.
Şol bir wagtyň özünde, HWF-nyň missiýasy türkmen resmilerine administratiw proseduralary ymykly sadalaşdyrmagy, reformalary tijemegi, döwlet eýeçiligindäki kärhanalary hususylaşdyrmak prosesini tizleşdirmegi we daşary ýurt maýadarlaryny ýurda çekmegi maslahat berýär.
Agzalýan missiýanyň baştutanynyň ýaýradan beýanatynda aýdylmagyna görä, döwlet inwestisiýalaryny aýawly meýilleşdirmek, harçlamalar boýunça netijeliligi ýokarlandyrmak, ilatyň gowşak gatlagyny goramak bilen bir hatarda ýeňillik reformalaryna dowam etmeklik, ylym-bilim we saglyk pudagynyň çykdajylaryny mundan beýläk hem artdyryp, adam kapitaly boýunça döwlet çykdajylaryna üns bermeklik agzalyp geçilýär.
Şeýle-de, makroekonomik maliýe maglumatlarynyň hilini ýokarlandyryp, olaryň has giň ýaýylmagyny gazanmaklyk ykdysady trendler düşünjesiniň güýçlendirilmegine, daşary ýurtly
maýadarlaryň ýurda çekilmegine we global maliýe bazarlaryna aňsat aralaşylmagyna ýardam berer diýlip beýanatda aýdylýar.
Türkmen häkimiýetleri HWF-dan haraý gözleýär
Azatlyk Radiosynyň türkmen hökümetindäki ynamdar bir çeşmesiniň aýtmagyna görä, Türkmenistanda dowam edýän ykdysady kynçylyklaryň fonunda ýurduň ýokary derejeli resmileri soňky döwürde HWF bilen has içgin gyzyklanyp başlady. Onuň tassyklamagyna görä, hat-da Türkmenistanyň wekilçilikli topary maliýe kömegini, ýagny karz pul soramak üçin soňky sanlyja aýyň dowamynda HWF-nyň Waşingtondaky edarasyna saparlary amala aşyrypdyrlar.
Umuman, Azatlygyň çeşmesiniň hem bellemegine görä HWF bilen türkmen hökümetiniň arasynda öz-ara gidim-gelimler soňky döwürde has-da ýygjamlaşýar. HWF-nyň konsultasiýa missiýasynyň Türkmenistana mundan ozal 2017-nji ýylyň 1-8-nji noýabrlary aralygynda eden 1 hepdelik saparynyň üstünden heniz doly 3.5 aý hem geçmänkä, öňünden meýilleşdirilen esasda, ýöne bu sapar 2 hepdeläp dowam eden saparyň ýygjamlygy Azatlygyň çeşmesiniň sözlerini tassyklaýar.
“Türkmen hökümetiniň wekilçilikli topary geçen aý pul kömegini sorap HWF-nyň Waşingtondaky edarasyna sapar etdi we guramanyň wekilleri bilen duşuşdy. Ýöne bu duşuşyk heniz netije bermedi” diýip Azatlygyň hökümetdäki bir çeşmesi mälim etdi.
Ol halkara maliýe edarasynyň Türkmenistany öz maliýe goldawy bilen üpjün etmek üçin ýurtda ykdysady tygşytlylyk boýunça berk çäklendirmeli çäreleriň görülmegini talap edýändigi barada gürrüň berdi.
“HWF kredit bermek üçin Türkmenistanda berk ykdysady çäreleriň görülmegini talap edýär, aýratynda-da hökümetiň üpjün edýän ýeňillikleri bilen bagly reformalaryň durmuşa geçirilmegini talap edýär. Türkmenistanda benziniň gymmatlajagy hem şol sebäpden” diýip, çeşme sözüniň üstüni ýetirdi.
Has giňişleýin maglumat bilen gürrüňe dowam eden çeşme: “Geçen dekabr aýyndan bäri türkmenleriň delegasiýasy HFW-nyň wekilleri bilen duşuşmak üçin Waşingtona iki gezek dagy sapar etdi. Birinjisinde milliardlarça dollar karz pul soradylar. Şonda delegasiýadakylaryň özlerem munuň başa barmajagyny bilýärdiler. Ikinji saparda 10 milliarda golaý karz soradylar. Heniz netije ýok” diýip, Azatlyk Radiosyna atlandyrylmazlyk şerti bilen gürrüň berdi.
Şeýle-de çeşme gürrüňdeşligiň dowamynda türkmen häkimiýetleriniň Yslam ösüş bankyndan hem maliýe goldawyny almaga umyt bildirýändigini sözüniň üstüne goşdy.
Maglumat üçin aýdylsa, 2016-njy ýylyň oktýabr aýynda Reuters habar gullugy Türkmenistanyň döwlet mediasyna salgylanyp, Türkmenistanyň Yslam ösüş bankyndan 15 ýyllygyna 700 million dollar möçberinde pul karz alandygyny habar berdi. Agzalýan serişdäniň Türkmenistan – Owganystan – Pakistan – Hindistan (TOPH) gaz geçirijisiniň gurluşygyna sarp ediljekdigi mälim edilipdi.
Türkmenistanyň resmi metbugatynda daşary ýurtlaryň TOPH-yň kuwwatyna we bähbitliligine ýokary baha berýändigi, şol sebäpden olaryň käbirleriniň bu halkara taslama maýa goýýandygy barada wagtal-wagtal habarlar çap edilýär.
Sözümiziň başyndaky HWF-nyň Türkmenistana edýän konsultasiýa missiýalarynyň mazmunyna syn salsak, olaryň beýanatlarynda hususan-da, ýurtda, görnüşinden esasan gurluşyk we ş.m pudaklarda, döwlet inwestisiýalaryndan saklanmaklyk maslahat berilýär.
Ýöne muňa garamazdan,Türkmenistanda giň gerimli gurluşyklar, resmi medianyň dili bilen aýdylanda, “bedew bady bilen” dowam edýär.


text:
Altyndepe
Ýadygärligiň ýerleşýän ýeri: Ahal welaýatynyň Kaka etraby
Ýadygärligiň döwri: b.e. ö. III-II m.ý.
Ýadygärligiň taryhy:
Türkmenistanyň Ilkinji Prezidenti Beýik Saparmyrat Türkmenbaşy:
“Oguz han türkmenleriniň guran ilkinji döwletine bäş müň ýyl wagt geçipdir. Oguzlaryň durmuşyna degişlidigini subut edýän ok-ýaý alamatlaryndan başlaýan şol döwre degişli tapyndylaryň Bagabat, Altyndepe, Täk gala (Durun), Ary jülgesi,Margiana, Köneügenç taraplarynda üstüniň açylmagy, döwletiň taryhy ýerşleşişi hakda düýpli pikirleriň döremegine esas berýär.”
“…Meniň stolumyň üstünde Altyndepeden tapylan, ýaşy bäş ýarym müň, alty müň ýyl bolan öküziň altyndan guýlan şekili dur. Köşgüň sag gapdalynda “Sary öküz” Ýer togalagynyň şekilini depesine göterip dur… “
Biziň eýýamymyzdan öňki dörän şäherlerden biri Altyndepe bolup, ol Kaka etrabyndaky Mäne we Çäçe obalarynyň aralygynda ýerleşýär. Altyndepede goranyş berkitmesi, ybadathana, ýaşaýyş jaýlary, hünärmentçilik we gaýry desgalar bolupdyr.
Şäherde senetçilik we hünärmentçilik aýratyn ösüpdir. Senetçiligiň metal işläp bejeriş pudagy ýöritelşdirilipdir. Metaly gyzdyryp ýençme we eredip guýmak usullary tapylypdyr. Şeýlelikde, metaly işläp bejermegiň kämilleşmegi ekerançylygyň giňelmegine ýardam edipdir. Zähmet öndürijiliginiň ösmegi hususy eýeçiligiň ýüze çykmagyna getiripdir. Ol bolsa jemgyýetiň mundan beýläk-de ösmegine oňaýly täsir edipdir.
Metaldan, gymmat bahaly daşlardan, şirmaýy-pil süňkünden ýasalan hususy möhürler, şaý-sepler şäher senetçiligi üçin häsiýetli zatdyr. Tapylan möhürler hususy eýeçiligiň has aýdyň mysalydyr.
Altyndepe we Namazgadepe ýaly şäher görnüşli gadymy ýadygärliklerden tapylan köp sanly heýkeljikler esasan aýal şekillerini suratlandyrypdyrlar. Her bir maşgala hojalygynda şeýle heýkeljikleriň birnäçesi saklanypdyr. Adamlar meýdan işlerine gitmezinden ozal şol heýkellere sežde edipdirler. Şeýlelikde, olar öz ruhy isleglerini kanagatlandyrypdyrlar hem-de işdäki şowlulyk heýkellere tagzym etmek bilen gös-göni baglanşykly diýip düşünipdirler.
Agzalan heýkelleriň başga-da bir täsin tarapy, olaryň eginlerinde, kähalatda bolsa göwsüniň gapdallarynda haýsydyr bir ýa-da birnäçe çyzyklar-bellikler bar. Şol çyzyklar iň gadymy zamanlaryň hat-ýazuw elipbisi bolaýmagy hem mümkindir diýlip çaklanylýar. Emma welin, şeýle nyşanlaryň belli bir görnüşdäkileriniň azlyk edýänligi sebäpli bu mesele heniz gutarnykly çözülenok.
Altyndepeden tapylan genji-hazynalaryň arasynda altyndan ýasalan nakyzja öküz we möjek şekilleri Gadymy Gündogar ýurdy bolan Mesopotamiýa bilen medeni gatnaşygyň bolandygyna güwä geçýär. Öküz Aý hudaýynyň şekilini aňladypdyr.
Altyndepede geçirilen arheologiýa gazuw-agtaryş işleri maddy we ruhy gymmatlyklardan başga-da, gadymy adamlaryň fiziki keşbi we ömri barada ençeme maglumatlar berdi.Tapylan adam süňk galyndylaryna görä, 4-5 müň ýyl mundan ozal Altyndepede ýaşan ilatyň 2/3 essesi 35 ýaşyna ýetmän ölüpdirler. Çaga ölümi juda köp bolupdyr. 60-70 ýaşyna ýeten adamlar gaty seýrek eken. Antropologlaryň maglumatlaryna görä, Altyndepede 5000 töwerekleri ilat ýaşap, olaryň ömrüniň ortaça uzaklygy 23 ýaş töwerekleri bolupdyr.
Şäher ilaty esasan söwda we senetçilik bilen meşgul bolýar. Oba ilaty bolsa oba hojalyk işleri: ekerançylyk we maldarçylyk bilen meşgul bolýar. Şäherde senetçileriň we hünärmentçileriň ýörite mähelleleri bolupdyr. Diýmek, hünärmentçilikde ýöriteleşdiriliş bolup geçýär. Emma, beýle diýildigi bürünç zamanynda ilat diňe hünärmentçiligiň we söwdanyň hasabyna güzeran görüpdir diýildigi däldir. Ekerançylyk heniz ýaşaýşyň esasy we baş çeşmesi bolmagynda galýar.
Jemgyýetçilik we ýaşaýyş jaýlary azda-kände belli bir tertipde salynýar. Olaryň arasynda, köplenç halatda pyýada ýörär ýaly darajyk köçejikler, şonuň bilen birlikde üsti ýükli mallar, hatda araba ýörär ýaly gysgajyk köçeler hem bolýar. Şäheriň goranyş diwary bilen birlikde ýörite derwezeleri bolýar. Şäherde has barly gatlaklaryň ýaşan mähelleleri ýönekeý ilatyňkydan öz ýerleşişi, otaglarynyň sany, giňligi, kömekçi hojalyk jaýlary bilen tapawutlanypdyr.
Dini ymaratlaryň toplumy şäheriň möhüm bölegidir. Altyndepede ybadathana tapyldy. Elbetde, müňlerçe ýylyň dowamynda palçyk binalar ýagyn-ýagmyryň täsiri astynda örän weýran edilen halda saklanypdyr, emma, taryhy-arhitektura taýdan dikeldilende ybadathananyň örän haşamlanyp salynandygy mälim bolýar.
Şäheriň umumy derejesi bilen birlikde ilatyň ýaşaýyş jaý gurluşygynda hem düýpli özgerişler bolup geçýär. Bürünç zamanynyň ekerançylyk obalaryna häsiýetli bolşy ýaly, Altyndepede hem ilki ýaşaýyş jaýlary bir otagly, soňra bolsa köp otagly bolupdyr. Senetçiler mähellesinde bir maşgalanyň ýaşaýyş we hojalyk jaýy 27 inedördül metre barabar bolupdyr. Şäheriň tutýan meýdany 46 gektara barabar bolupdyr.
Köpetdag eteklerinde bürünç zamanynda ilatyň köpelmegi suw ýetmezçiligini döredipdir. Täze ýerleriň ekerançylyk üçin şondan beýläk has giň özleşdirilmegine mümkinçilik bermändir. Köpetdagdan suw alyp gaýdýan çeşmeleriň we jarlaryň tomus aýlary gurap galýan pursatlary seýrek bolmandyr. Şeýlelikde, Namazgadepe, Altyndepe ýaly uly ekerançylyk merkezleriniň we obalaryň taşlanmagyna suw ýetmezçiligi ýa-da başgaça aýdanymyzda, ekologiýa ýagdaý sebäp bolupdyr. Ondan başga-da, adamlar köplenç halatlarda ekerançylyk bilen obadan uzak bolmadyk ýerlerde meşgul bolupdyrlar. Her ýyl diýen ýaly şol bir ýerler ekilipdir. Mineral dökünler ulanmazdan gaýtalanyp ekilýän ýerler kem-kemden arryklapdyr we hatardan çykypdyr.
Bu ýagdaý adamlary emele gelen kynçylykdan çykalga gözlemäge mejbur edipdir. Günorta Türkmenistanyň gadymy ilaty Gündogara, suwyň bol ýerine hemişelik akýan Murgap derýasyna tarap çekilipdirler. Şeýlellikde, Murgabyň aşak akymynda.


text:
Gurbandurdy Gurbansähedow
(1919 – 1992)
ÖMRI
Şahyr, prozaçy hem-de dramaturg G. Gurbansähedow Sakarçäge etrabynyň Garaýap obasynda garyp daýhan maşgalasynda eneden bolýar. Ol ilki oba mekdebinde okaýar, 1937-nji ýylda Daşkentdäki türkmen pedtehnikumyny, 1941-nji ýylda bolsa Aşgabatdaky Türkmen döwlet pedagogik institutynyň filologiýa fakultetini gutarýar. Şondan soň hem onuň medeni ulgamyndaky dürli edaralarynda dowam eden döredijilikli işi başlanýar. 1941-1942-nji ýyllarda Türkmenistanyň Ylymlar akademiýasynyň ylmy işgäri, 1942-1944-nji ýyllar aralygynda Daşoguzdaky Mugallymçylyk gazetiniň jogapkär kätibi bolup işleýär. Özüni turuwbaşdan gowy edebiýatçy hem-de ökde žurnalist hökmünde tanadyp başlan G. Gurbansähedow 1944-1945-nji ýyllarda Moskwada Merkezi gazetler kursunda okaýar.
Işde ýeterlik tejribe toplan G. Gurbansähedw jogapkärli wezipelere bellenýär. Hyjuwly ýaş ýigit wagyz nesihat etmek bölüminiň müdiriniň orunbasary bolup işleýärkä metbugat işine çekilýär. Ol “Ýaş kommunist” (1946-1948), “Sowet Türkmenistany” (1948-1950) gazetleriniň jogapkär redaktory bolup işleýär.
G. Gurbansähedow 1950-nji ýylda Türkmenistanyň Ýazyjylar toparynyň başlyklygyna saýlanýar, oňa 1955-nji ýyla çenli ýolbaşçylyk edýär. Edebi-guramaçylyk işinde tejribe toplan ýazyjy şondan bäri edebi döredijilik meýdanynda zähmet çekýär. G. Gurbansähedowyň liriki şygyrlarynyň, edebiýatymyzda mähek orun alan proza eseriniň içinde körpe nesle niýetlenilip döredilenleri hem bar. Ýazyjynyň çagalaryň göwnünden turan “Akmak patyşa” atly eseri rus diline hem terjime edilip, millionlap ýaýradyldy.
G. Gurbansähedow rus ýazyjylarynyň, doganlyk halklarynyň we daşary ýurt edebiýatynyň görnükli wekilleriniň eserlerini türkmen diline terjime etmekde hem ep-esli iş bitirdi. A. Puşkiniň, I. Frankonyň, M. Lermontowyň, Samat Burgunyň, Saýat Howanyň, Wagyfyň, Hamzanyň we beýlekileriň ençeme eserleri bilen türkmen okyjysy onuň tagallasy arkaly tanyşdy.
Ýazyjynyň Watan öňünde bitiren hyzmatlary “Hormat nyşany” ordenleri, “1941-1945-nji ýyllaryň Beýik Watançylyk urşy döwründe edermeniçilikli zähmeti üçin” diýen medal we gaýry sylaglar bilen bellenildi.
Ýazyjy 1992-nji ýylda aradan çykýar.
DÖREDIJILIGI
G. Gurbansähedow hem edebiýata ilki şahyr hökmünde gelip girdi. Ol ilkinji goşgusyny 1939-njy ýylda, pedinstitutda okap ýörkä ýazypdy. Şahyryň döredijiliginiň başlangyç ýyllary Beýik Watançylyk urşunyň gazaply ýyllaryna gabat gelipdi. Şahyryň uruş ýyllarynda ýazan watançylyk goşgulary 1947-nji ýylda “Soldat gaýdyp geldi” ady bilen aýratyn kitap görnüşinde neşir edildi. Bu kitapda ýeňiş bilen gaýdyp gelen gahryman türkmen esgeriniň uruş ýyllarynda geçen şanly ýoly wasp edilýär.
Türkmenistanyň Gahrymany Aýdogdy Tahyrowyň taýsyz gahrymançylygyna bagyşlanyp, 1943-nji ýylda ýazylan “Ot içinde dörän gahryman” diýen belli balladany hem şu ýygyndy öz içine alýar. Aýny wagtynda uly joşgun bilen ýazylan bu ballada indi edebiýat hrestomatiýalarynyň sahypasyny bezeýär. Şahyryň meşhur “Ene” goşgusy hem şol ýygyndyda çap edilipdi.
Gurbansähedowyň ikinji goşgular ýygyndysy “Baglaryň täji” ady bilen 1962-nji ýylda neşir edilýär.
Proza eserleri G. Gurbansähedowyň döredijiliginde esasy orun tutýar. Ýazyjynyň “Suraý” (1955), “Ýürek daş däl” (1965), “Söýseň” (1969) diýen powestler hem-de hekaýalar ýygyndylary yzly-yzyna peýda bolýar.
Gurbansähedow örän döwrebap prozaçy. Ýazyjy şu günki günüň wakasyna seslenmegi halaýar. Şu jähtden onuň käbir hekaýalarynyň çeper oçerke çalym edýändigini-de belläp geçmek gerek. Hatda ýazyjynyň belli “Toýly Mergen” romany hem gözbaşyny “Galkynmak” diýen oçerkden alyp gaýdypdy.
Döwrebaplyk “Gar” (1952), “Mirabyň düýşi” (1954), “Sergezdan” (1954), “Şahyryň edermenligi” (1955), “Meniň kimdigimi bilýärmiň?”(1963), “Telefon jyňňyrdysy” (1964) ýaly hekaýalaryň ählisinde duýlup dur.
Adamkärçilik, adam mertebesini belent tutmak pikiri Gurbandurdy Gurbansähedowyň nusgawy şahyrlarymyz Magtymgulydyr Keminäniň durmuşyndan söz açýan “Çakylyk” (1961) hem-de “Kyrk teňňe” (1961) atly eserlerinde hem esasy orun eýeleýär.
Gurbansähedow 60-njy ýyllarda kino sungaty bilen gyzygyp, kinosenariler hem ýazyp başlady. G. Gurbansähedowyň gatnaşmagynda “Aýratyn tabşyryk”, “Şahyryň edermenligi”, “Gämiçiniň jany bir”, “Çöl” diýen çeper filmler döredildi.
Ol soňky ýyllarda dramaturgiýa žanryna hem aralaşyp gitdi. Onuň dramalary Mollanepes adyndaky Türkmen döwlet akademiki drama teatryň, Marynyň Kemine adyndaky teatrynyň hem-de Türkmen döwlet Ýaş tomaşaçylar teatrynyň sahnasyndan düşmän gelýär. Ýazyjynyň “Azaşan ýigit” (1964), “Hang” (1966), “Jennet” (1966), “Düzüň tagamy” (1967), “Dökülmedik gan” (1968), “Tawus” (1975), “Meňli” (1980) atly pýesalary indi wagtyň synagyndan geçip ýör.
Poeziýada, prozanyň dürli janrlarynda, şeýle hem dramaturgiýada toplanan döredijilik tejribesi G. Gurbansähedowy giň göwrümli eseriň – roman janrynyň bir çetinden getirdi. “Sowet edebiýaty” žurnaly 1970-nji ýyllardaky sanlarynda okyjylar köpçüligini ýazyjynyň “Toýly Mergen” romany bilen begendirdi.
G. Gurbansähedowyň iň gowy eserleri rus diline, doganlyk halklarynyň beýleki dillerine terjime edilip, öwran-öwran neşir edildi hem-de neşir edilýär. Moskwanyň “Çeper edebiýatlar” neşirýaty 1978-nji ýylda ýazyjynyň “Toýly Mergen” romanyny hem öz içine alýan ullakan birtomlugyny kaşaň bezäp, neşir etdi.
Çeşme: Türkmen edebiýatynyň taryhy. V tom, I kitap, Red. K.Jumaýew, E.Işangulyýew.-A.: Ylym,1980


text:
28-nji dekabrda Londonyň «ICE Futures» biržasynda «Brent» söwda belgili nebitiň bir barreliniň bahasy 0,21 göterim ýokarlanyp, 66,58 amerikan dollaryna, şeýle-de Nýu-Ýorkuň «NYMEX» haryt biržasynda «WTI» söwda belgili nebitiň bahasy 0,18 göterim aşaklap, 59,75 amerikan dollaryna barabar boldy.
Liwiýada nebitiň çykarylyşynyň bir günde 1 mln barrelden hem aşak düşendigi, ABŞ-nyň nebit ätiýaçlyklarynyň hem pese düşmegini dowam edýändigi...
Bazaryň ýagdaýyny bahalandyryp, Bloomberg geljek ýylda nebitiň bahalaryna täsir etjek bäş sany esasy täsirleriň sanawyny düzdi. Bu barada RBK habar berýär.
Slanesli täsir
Ilkinji nobatda, agentlik ABŞ-dan slanesli nebitiň iberilmeginiň artmagyna garaşýar. Bloomberg Liwiýadaky turba geçirijide partlamanyň netijesinde «Brent» söwda belgili nebitiň bahasynyň 66 dollardan geçendigine, şol bir wagtda «WTI» söwda belgili nebitiň 60 dollardan aşak derejede...
«Türkmengaz» döwlet konserniniň Tebigy gaz ylmy-barlag institutynyň alymlary we hünärmenleri Türkmenistanyň Prezidenti Gurbanguly Berdimuhamedowyň tassyklan «Türkmenistanyň nebitgaz pudagyny 2030-njy ýyla çenli ösdürmegiň maksatnamasyna» daýanyp, ýurdumyzyň gaz pudagyny ösdürmegiň konsepsiýasyny işläp düzdüler. Onuň ileri tutulýan ugurlary barada Tebigy gaz ylmy-barlag institutynyň direktory, geologo-mineralogik ylymlarynyň kandidaty Muhammetnur Halylow gürrüň berdi:
—...


text:
Salam, Lukman! Türkmençilikde bir ejir ceken adama haýsy mesele bolanda-da, ilkinji kömegi nähili ýagdaýda geçirmelidigini bilýän adam, gynansak-da, gaty seýrek. Oba ýerlerinde adamy elektrik togy uranda ilkinji kömek berilmesizden, hayal etmän lukmana eltilmek islenilýär. Bu bolsa 15-20 minut wagty alyp, şol wagt eýýäm ejir çekene gaty giç. Men yakyn dostlarymyň ikisi şol meselede ilkinji kömegi berip bilman hossarlaryny ýitirdiler. Hormatly Lukman, siz ilkinji kömegiň, yagny birinji 5-minudyn oran wajypdygyny, nähili işler geçirmelidigini maňa we beýleki okyjylarymyza açyklap bermegiňizi sizden haýyş edýärin!
Saýtyň okyjysy.
Hormatly okyjy!
Elektrik togy adamynyň bedeninden geçende, dokumalaryny gyzdyryp, elektrik ýanyklarynyň ýüze çykmagyna sebäp bolup biler. Tok beden myşsalarynyň agyryly gysylmalaryny döredip, şonuň ýaly-da dem almanyň keslimegine we ýüregiň durmagyna getirip biler. Adamyny elektrik togy uran ýagdaýynda, ilkinji kömek pajygaly ýagdaý dörän ýerinde haýal etmän berilmelidir. Öz howpsuzlygyňyzy ýatdan çykarmazdan, adamyny toguň täsirinden aýryň: elektrik enjamynyň çarşagyny tok çeşmesinden aýryň.
Ägä boluň: toguň gelmesi kesilýänçä, Siz hem heläk bolana galtaşanyňyzda tok urma howpuna sezewar bolup bilersiňiz. Bu ýagdaýda izolirleýän serişdelerden peýdalanyň: açyk tok simini rezin ellikleri, agaç çybygy, ýa-da haýsydyr bir taýak bilen adamdan aýyrjak boluň. Demirden ýasalan we öllenen serişdelerden peýdalanmakdan saklanyň. Şol bir wagtyň özünde heläk bolan adama hem-de suw we gaz geçiriji turbalara, ýyladyjy peçlere (batareýalar) degmekden gaça duruň. Eger heläk bolan huşuny ýitirmedik bolsa, oňa göwünlik berip, ýyly çaý beriň, pişik dyrnak (walerýana) ýa-da başga rahatlandyryjy serişdeleri içiriň.
Toguň täsiri bilen ýanyklar emele gelen bolsa, üstüni arassa daňybilen ýapyň. Onuň üstüne buz goýmak hem maslahat berilýär. Heläkbolany tizden-tiz keselhana äkidiň.
Eger adam huşsuz bolsa, onuň dem alyp, ýüreginiň işleýänligine göz ýetiriň. Adamynyň ýürek urmasy we dem almasy kesilen bolsa, "Tiz kömek" ýetip gelýänçä, haýal etmän janlandyryjy (reanimasion) çäreleri-emeli dem berişi we ýüregiň göni däl owkalamasyny geçirip başlaň (Bu reanimasion çäreleriň geçiriliş tehnikasy barada doly maglumaty saýtymyzda ýerleşdirilen "Dem alşyň we gan aýlanyşygyň duýdansyz kesilen ýagdaýynda berilmeli ilkinji kömegiň aýratynlyklary" atly makaladan okap bilersiňiz). Eger elektrik şikeslenmesinden soň, adam dem alyp, ýöne özüne gelmeýän bolsa, ony arkanlygyna ýatyryň hem-de ony aýaklaryndan biraz galdyryň. Gysýan eşiklerini açyp, burnuna naşatyr spirtine öllenen pamygy ýakynladyň. Heläk bolan özüne gelen badyna oňa islendik suwuklygy içiriň (ýöne alkogol içgileri bermek bolmaýar) we rahatlandyryjy serişdeleri beriň. "Tiz kömek" ýetip gelýänçä, ony gözegçiliksiz goýmaň we zerur bolan reanimasion çäreleri geçirmäge taýyn boluň.
Hormat bilen, Lukman.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Türkmenistanyň Prezidenti BMG-niň Baş sekretarynyň orunbasaryny kabul etdi
2015-nji ýylyň 18-nji awgustynda Türkmenistanyň Prezidenti Gurbanguly Berdimuhamedow ýurdumyza resmi sapar bilen gelen Birleşen Milletler Guramasynyň Baş sekretarynyň orunbasary, BMG-niň Ilat gaznasynyň (UNFPA) Ýerine ýetiriji direktory jenap Babatunde Osotimehini kabul etdi.
Duşuşygyň barşynda Türkmenistan bilen UNFPA-nyň arasyndaky hyzmatdaşlygyň geljegi barada gyzyklanma bildirilip pikir alşyldy. Soňky ýyllarda bu hyzmatdaşlyk täze ösüşe eýe bolup, anyk wezipeleri çözmäge gönükdirildi. Şunuň bilen baglylykda, ýurdumyzyň ilat we ösüş boýunça halkara maslahatynyň hereket etmegiň maksatnamasyny durmuşa geçirmekde, şol sanda gender deňligi babatda gazanan üstünlikleri bellenildi.
Şeýle hem, söhbetdeşligiň barşynda geljek ýyl geçiriljek halkara maslahaty barada pikir alşyldy. Bu maslahat UNFPA bilen bilelikde guralar we ýaşlar meselesine bagyşlanar. Bellenilişi ýaly, bu forum dünýä bileleşigini ýurdumyzyň ýaşlar babatdaky syýasaty hem-de onuň bu möhüm ulgamda gazanan üstünlikleri bilen tanyşdyrmaga mümkinçilik berer.
Döwlet Baştutanymyz hem-de BMG-niň Baş sekretarynyň orunbasary, BMG-niň Ilat gaznasynyň Ýerine ýetiriji direktory Türkmenistanyň we UNFPA-nyň däp bolan köp ýyllyk hyzmatdaşlygy mundan beýläk hem işjeňleşdirmäge çalyşýandyklaryny tassyklap, täze bilelikdäki taslamalary hem-de maksatnamalary durmuşa geçirmek üçin uly kuwwatyň bardygyny nygtadylar.
Milli Liderimiz şu ýyl Türkmenistanyň hemişelik Bitaraplyk derejesine eýe bolmagynyň 20 ýyllygynyň bellenip geçilýändigini aýdyp, BMG-niň Baş sekretaryny we belent mertebeli myhmany bu şanly sene mynasybetli dekabr aýynda Aşgabatda geçiriljek dabaraly çärelere gatnaşmaga çagyrdy. Pursatdan peýdalanyp, jenap Babatunde Osotimehin döwlet Baştutanymyzy we tutuş türkmen halkyny bu şanly waka bilen tüýs ýürekden gutlady. Bu sene Birleşen Milletler Guramasynyň döredilmeginiň 70 ýyllyk senesine gabat gelýär.
Duşuşygyň ahyrynda BMG-niň Baş sekretarynyň orunbasary, BMG-niň Ilat gaznasynyň Ýerine ýetiriji direktory jenap Babatunde Osotimehin döwlet Baştutanymyza mähirli kabul edendigi hem-de hyzmatdaşlygyň ileri tutulýan meseleleri boýunça düýpli söhbetdeşligiň geçirilendigi üçin ýene bir ýola tüýs ýürekden hoşallyk bildirdi.


text:
Garaşsyz, baky bitarap Türkmenistanyň milli medeniýetini, sungatyny, edebiýatyny ösdürmekde, medeni mirasy wagyz etmekde, ýaş nesilleri ata-babalarymyzyň watançylyk, halallyk, ynsanperwerlik ýörelgeliriniň ruhunda terbiýelemekde bitiren hyzmatlaryny nazara alyp, şeýle hem Mirasa sarpa goýmak, Watany özgertmek ýylynyň jemlenilmegi we Milli bahar baýramy mynasybetli medeniýet we sungat, döredijilik işgärleriniň 55-si Türkmenistanyň Prezidentiniň pul baýraklary bilen sylaglanyldy.
Döwlet Baştutany tarapyndan gol çekilen Kararda bellenilişi ýaly, ýurdumyzda medeniýetiniň, sungatynyň, edebiýatynyň ösdürilmegine uly üns berilýär. Welaýatlarda, etraplarda we obalarda durmuş-medeni ähmiýetli, döwrebap binalar yzygiderli gurulýar we ulanmaga tabşyrylýar.
Medeniýet we sungat, döredijilik işgärleri halkymyzyň taryhyny, medeni mirasyny, ruhy-ahlak gymmatlyklaryny öwrenmage we dünýäde giňden wagyz etmäge gönükdirilen uly işleri alyp barýarlar. Ýurdumyzda medeni çäreler, döredijilik bäsleşikleri yzygiderli geçirilýär.
Sylaglananlaryň arasynda Medeniýet ministrliginiň we onuň düzümleriniň işgärleri, milli köpçülikleýin habar beriş serişdeleriniň we döredijilik toparlarynyň wekilleri, ylmy işgärler, muzeýleriň işgärleri, halyçy gelin-gyzlar, döredijilik ugurly Ýokary okuw mekdepleriň talyplary, mekdepleriň mugallymlary we beýlekiler bar.
Her biri 3 500 manat möçberdäki pul baýraklary üçin serişdeler Türkmenistanyň Prezidentiniň Haýyr-sahawat gaznasyndan bölünip berildi.


text:
Çawuşogly ABŞ-na guraýan iş saparynyň çäginde türk raýatlary bilen duşuşdy
“Terror guramasy FETÖ-niň dönük guramadygyna bütin dünýä göz ýetirdi. Inşalla ABŞ hem muňa göz ýetirer"
Daşary işler ministri Mewlüt Çawuşogly ABŞ-na guraýan iş saparynyň çäginde Los Anželes şäherinde türk raýatlary bilen duşuşdy.
Çawuşogly duşuşykda “Terror guramasy FETÖ-niň dönük guramadygyna bütin dünýä göz ýetirdi. Inşalla ABŞ hem muňa göz ýetirer. Gynansakda Amerika şu günki güne çenli bize bu meselede ýeterlik goldaw bermedi. Dönükleriň yzyna berilmegi baradaky talabymyz kanagatlandyrylmady” diýidi.
Türk-Amerikan gatnaşyklarynda başdan geçirilýän kynçylyklar hakynda hem durup geçen Çawuşogly “ABŞ biziň esasy hyzmatdaşlarymyzdan biri. Käbir meselelerde garaýyş tapawutlylygy we dartgynlyklar bolup biler. FETÖ bilen birlikde ABŞ-nyň PÝD-ä ýarag bermegi sebäpli gatnaşyklarymyz dartgynlaşdy. Şol dartgynlyklary gepleşik arkaly çözmäge çalyşýarys. İki gün soň Wankuwerde ABŞ bilen möhüm duşuşyk bar” diýdi.
Siriýada başdan geçirilýän soňky wakalar hakynda hem durup geçen Çawuşogly, “Siriýada geçen ýyllarda diňe gyrgynçylyklar barada gürrüň edilýärdi. Emma 2017-nji ýylda esasan Astana etaby bilen birlikde şu günki günde Siriýada ýagdaý biraz gowy. Emma syýasy çözgüt bolmazdan Siriýada durnuklylyk üpjün edilip bilinmez we biz syýasy etaba gönükdük. Türkiýe bu meselede esasy rol oýnaýar” diýdi.
Yrakdaky soňky wakalar hakynda maglumat beren Çawuşogly “Yrakdaky kynçylygyň çözülmegi üçin iki tarap hem biziň töwellaçy bolmagymyzy isleýär. Yragyň durnuklylygy we bitewiligi biziň üçin diýseň möhüm. Aýyň 21-de Bagdada gideris. Türkiýe meseläniň çözülmeginde uly rol oýnar”diýdi.


text:
Ýurdumyzyň önüm öndürijileri on aýyň meýilnamasyny üstünlikli durmuşa geçirmekde öz işjeňliklerini görkezýärler. Bazar bolçulygyna mynasyp goşant goşup, ykdysadyýetimiziň, söwda pudagynyň ösdürilmegi ugrunda öndürijilikli hereket edýän kärhanalarymyz sanardan köp. Şolaryň birnäçesi Daşoguz welaýat alyjylar jemgyýetleriniň birleşigine degişli kärhanalardyr. Azyk bolçulygyny üpjün etmekde ol ýerde zähmet çekýän hünärmenler hem öz ussatlyklaryny görkezýärler. Bu alyjylar jemgyýetlerine degişli kärhanalaryň şu ýylyň başyndan bäri öndüren önümleriniň lomaý bahasy 31 218,9 müň manat bolup, degişlilikde, çörek önümleri 11 570,4 tonna öndürilip, lomaý bahasy 10 907,7 müň manada, süýji-köke önümleri 1 114,2 tonna öndürilip, lomaý bahasy 3 085,5 müň manada barabar boldy. Unaş önümleri 343 tonna öndürilip, lomaý girdejisi 356,9 müň manat, şöhlat önümleriniňki 197 tonna bolup, arassa girdejisi 3 288,4 müň manat, guş eti 50 tonna öndürilip, umumy bahasy 479,7 müň manat, şeýle hem süýt we süýt önümleriniňki 117 tonna bolup, lomaý bahasy 191,4 müň manada deň boldy. Önümçilik boýunça beýleki harytlaryň umumy bahasy 12 909,3 müň manat bolup, geçen ýylyň degişli döwri bilen deňeşdireniňde ep-esli derejede ösüş gazanyldy. Zähmet üstünlikleri bilen geljegi nazarlaýan hünärmenler geljek ýyl has uly netijeler gazanmagy maksat edinýärler.
- Sowda
- •
- 13.11.2017


text:
Küşt boýunça halkara ýaryşda gazanylan kümüş medal
Çehiýanyň bu şäherinde on ýurduň türgenleriniň, şol sanda Türkmenistanyň toparynyň gatnaşmagynda halkara ýaryşa badalga berildi. Şu gün “rapid” (çalt küşt oýnamak) görnüşinde zenanlar toparynda ildeşimiz FIDE-niň ussady Jemal Öwezdurdyýewa tapawutlandy. Ol kümüş medala mynasyp boldy.
Ýaryş şweýsar usuly boýunça ýedi tapgyrda geçirildi. J.Öwezdurdyýewa mümkin bolan ýedi utukdan alty utuk toplamagy başardy. Bu bolsa oňa hormat münberinde ikinji orny eýelemäge mümkinçilik berdi. Zenanlar toparynda ýaryşa 48 küştçiniň gatnaşandygy bellärliklidir.
Türkmenistanyň ýygyndy topary nusgawy ýaryşlarda çykyş eder. Onda bir oýna bir ýarym sagat “arassa” wagt berilýär hem-de her göçülen göçümden soňra wagta 30 sekunt goşulýar. Halkara ýaryş 4-nji marta çenli dowam eder.


text:
Häzirki wagtda paýtagtymyzyň Sportuň gyşky görnüşleri sport toplumynda 2005-2008-nji ýyllarda doglan çagalaryň we 16-ýaşa çenli ýetginjekleriň arasynda Aşgabadyň birinji çempionaty geçýär. Ýaryşyň ahyrky netijeleri şu ýylyň baharynda belli bolar.
15 Ocak 2017 Pazar
Gyzgalaňly Hokkeý Döwri
Sport baradaky döwlet komitetinde Sportuň gyşky görnüşleri milli merkeziniň nobatdan daşary maslahaty boldy. Onda bu guramanyň täze ýolbaşçylyk düzümi saýlandy.
Jora Hudaýberdiýew Merkeziň başlygy boldy. Häzirki wagtda Içeri işler ministrliginiň sportuň gyşky görnüşleri sport toplumynyň müdiri bolup işleýän J.Hudaýberdiýewiň bu ulgamda uly iş tejribesi bar. Hormatly Prezidentimiz Gurbanguly Berdimuhamedowyň gatnaşmagynda bu sport toplumynyň mundan iki ýyl ozal açylandygyny belleýäis. Ondan bäri bu desgada hokkeý boýunça ençeme ýaryşlar geçirildi. Şeýle ýaryşlaryň biri bolan IIM-niň kubogy ugrundaky ýaryş golaýda tamamlandy.
Ýaryşa jemi ýedi topar gatnaşdy. Olar iki topara bölündiler. Ýaryşyň aýgytly duşuşygynda «Galkan» bilen «Şir» toparlary öz aralarynda bäsleşdiler. Bu duşuşykda «Galkan» ýeňiş gazandy hem-de ýaryşyň ýeňijisi boldy. Final duşuşykda ýeňiş gazanan toparyň düzüminde garşydaşlarynyň derwezesine bäş gol geçiren Eziz Akmuhammedow tapawutlandy. Bu hokkeýçi ýaryşyň hem iň güýçli hüjümçisi diýlip yglan edildi.
Şeýle hem degişlilikde iň gowy goragçy hem-de iň gowy derwezeban diýlip yglan edilen «Şir» toparyndan Ilýa Weliýew hem- de Kerimli Çaryýew («Galkan») ýaryşyň guramaçylarynyň ýörite baýragyna mynasyp boldular. IIM-niň kubogy ugrundaky ýaryşyň ýeňijisi bolan toparyň derwezebanynyň geljek aý Ýaponiýanyň Sapporo şäherinde geçiriljek VIII gyşky Aziýa oýunlarynda çykyş etjek milli ýygyndymyzyň agzasydygyny belleýäris.
Biziň hokkeýçilerimiz şeýle ýokary derejeli halkara ýaryşynda ilkinji gezek çykyş ederler. Türkmenistanyň ýygyndy topary ikinji diwizionyň «B» toparyna düşdi. Olar bu toparda Malaýziýanyň, Hytaý Makaosynyň, Indoneziýanyň we Eýran Yslam Respublikasynyň ýygyndy toparlary bilen finala çykmak ugrunda bäsleşerler. Ikinji diwizionyň ýeňijileri indiki gyşky Aziada-da esasy toparda çykyş etmäge hukuk gazanar.
Ilkinji gezek bürünç medala mynasyp bolan «Watançy» topary ýylyň başynda janköýerlerini begendirdi. Toparyň şeýle uly üstünlik gazanmagy onuň düzüminde çykyş etmäge tejribeli oýunçylaryň birnäçesiniň gelmegi bilen baglanyşyklydyr.
Häzirki wagtda paýtagtymyzyň Sportuň gyşky görnüşleri sport toplumynda 2005-2008-nji ýyllarda doglan çagalaryň we 16-ýaşa çenli ýetginjekleriň arasynda Aşgabadyň birinji çempionaty geçýär. Ýaryşyň ahyrky netijeleri şu ýylyň baharynda belli bolar.
Häzirki wagtda paýtagtymyzyň Sportuň gyşky görnüşleri sport toplumynda 2005-2008-nji ýyllarda doglan çagalaryň we 16-ýaşa çenli ýetginjekleriň arasynda Aşgabadyň birinji çempionaty geçýär. Ýaryşyň ahyrky netijeleri şu ýylyň baharynda belli bolar.
Geçen dynç günlerinde nobatdaky tapgyryň duşuşyklary geçirildi. Duşuşyklaryň arasynda çagalar toparynda «Şir» bilen «Oguzhanyň» arasynda geçen duşuşyk örän gyzykly boldy. Duşuşykda yzly-yzyna üç gezek tapawutlanan hüjümçi Hamid Wahydowyň ussatlygy netijesinde «Şir» garşydaşyny 4:3 hasabynda ýeňdi.
«Şir» indi 9 utuk toplap, ýaryşda öňde barýan, 12 utuk toplan «Oguzhanyň» yzyndan ýetmäge golaýlady. Üçünji orunda «Bürgüt» barýar.
Ýetginjekleriň arasyndaky ýaryşda 14 utuk toplan «Şir» ýaryş tertipnamasynyň öňüni çekýär. «Galkan» 12 utuk bilen ikinji, 11 utukly «Oguzhan» bolsa üçünji orunda barýarlar.
Kaydol: Kayıt Yorumları (Atom)


text:
به زبان ترکمنی
Ŷlkinji medisina kömegini bermek üçin her bir hojalykda maşgala dermanhanajygy bolmalydyr. Şeýle dermanhanajygy özüňiz hem düzüp bilersiňiz ýa-da taýýaryny satyn alyp hem bilersiňiz. Maşgala dermanhanajygyny taýýarlanyňyzda, ýagny onda goýuljak dermanlary toplanyňyzda şol maşgalanyň agzalarynyň ýaşy we olarda bar bolan hroniki keseller göz öňünde tutulmalydyr.
Maşgala dermanhanajygynda dermanlar belli bir tertip boýunça ýerleşdirilmelidir. Meselem, derä çalynýan ýaglary we erginleri içilýän dermanlaryň ýanynda goýmaly däldir.
Maşgala dermanhanajygy gury, garaňky we salkyn ýerde saklanylmalydyr. Ol çagalara elýeter bolmadyk ýerde bolmalydyr. Çyglylyk we gyzgynlyk sebäpli maşgala dermanhanajygyny naharhanada ýa-da wanna otagynda saklamak bolýan däldir. Dermanhanajykda wagty geçen, saralan, elleseň owranyp duran, daşy hatsyz ýa-da reňki bulanyk dermanlar bolmaly däldir. Eger-de şeýle derman bar bolsa, onda haýal etmän ony ýok ediň.
Wagtal-wagtal (aýda bir gezek) dermanlaryň möhletini barlap durmaly. Çünki, wagty geçen dermanlary ulanmaklyk sŷziň janyňyz üçin örän howpludyr. Her bir dermanyň gutusynyň daşynda onuň haýsy wagtda taýýarlanandygyny we haýsy wagta çenli ulanylyp boljakdygy rim ýa-da arap sanlary bŷlen görkezilendir. Meselem, Exp. – V ŶX 2007 diýildigi, bu dermany diňe 2007-nji ýylyň Ruhnama aýynyň 5-ine çenli ulanyp bolýandygyny aňladýar. Ergin görnüşli dermanlarda çökündi emele gelen bolsa, ulanma möhletiniň entek barlygyna seretmezden olary ulanmaly däldirler. Eger-de maşgalada emdŷrilýän çaga bar bolsa, onda olar üçin ýörite niýetlenen “enäniň we çaganyň maşgala dermanhanajygyny” ulansaňyz gowy bolar.
“Saglyk kitabyndan”.
Filed under: آخـریـن مـطـالـب پـزشـکی, ترکمنی Türkmençe, خواندنـیـها از شـهرسـتانهـا


text:
Garaşsyz, Bitarap Türkmenistanda milli senenamamyzyň iň şanly seneleriniň biri — Konstitusiýanyň we Magtymguly Pyragynyň şygryýet güni bellenilýär. Esasy Kanunymyzyň kabul edilen gününi hem-de Magtymguly Pyragynyň şygryýet gününi birleşdirýän ählihalk baýramy türkmen halkynyň ruhy we demokratik ýörelgeleriniň dowamatlylygyny özünde jemleýär, milli bitewüligi hem-de agzybirligi dabaralandyrýar.
Türkmenistanyň Konstitusiýasynyň kabul edileni bäri 25 ýyl geçdi. Ol milli döwletliligiň kemala gelmeginiň hem-de ösmeginiň syýasy-hukuk binýady bolup, dünýäniň oňyn tejribesine daýanýar we şol bir wagtyň özünde türkmen halkynyň asyrlaryň jümmüşinden gaýdýan iň gowy däp-dessurlaryny hem-de milli aýratynlyklaryny özünde jemleýär.
Asylly däbe görä, şanly sene mynasybetli dabaralar Konstitusiýa binasynyň ýanynda başlandy. Bu bina özygtyýarly Türkmenistanyň azatlygyny, parahatçylyk söýüjilikli syýasatyny, döredijilik kuwwatyny hem-de nurana geljegini alamatlandyrýar.
Bu ýere hökümet agzalary, Mejlisiň Başlygy hem-de deputatlar, Aşgabat şäheriniň häkimi, harby we hukuk goraýjy edaralaryň, ministrlikleriň hem-de pudak edaralarynyň ýolbaşçylary, ýurdumyzda işleýän diplomatik wekilhanalaryň baştutanlary, daşary ýurtly işewürler ýygnandylar. Şeýle hem bu dabaralara jemgyýetçilik guramalarynyň, paýtagtymyzyň zähmetkeşler toparlarynyň, köpçülikleýin habar beriş serişdeleriniň wekilleri, hormatly ýaşulular, talyp ýaşlar, medeniýet we sungat işgärleri gatnaşýarlar.
Ýokarda pasyrdaýan baýdaklar, ajaýyp gül desseleri, adamlaryň ruhubelentligi hem-de şadyýanlygy — bularyň ählisi türkmenistanlylaryň hemmesini jebisleşdiren uly baýramçylyk dabarasyna bolan buýsanjy hem-de watançylyk duýgusyny döredýär.
Hormatly Prezidentimiziň awtoulagy uly binanyň öňündäki baýramçylyk lybasyna beslenen meýdança gelip saklanýar. Hemmeler Berkarar döwletimiziň bagtyýarlyk döwrüniň başyny başlan we ruhlandyryjysy milli Liderimiz Gurbanguly Berdimuhamedowy mähirli garşylaýarlar. Milli lybasly gyzlar hormatly Prezidentimize ajaýyp gül desselerini gowşurýarlar.
Döwlet Baştutanymyz dabara gatnaşyjylar bilen salamlaşyp, haly ýodajyk bilen bina tarap ugraýar. Ýodajygyň ugrunda eli baýdakly ýaşlar nyzama düzülipdir. Milli Liderimiz Konstitusiýa binasynyň öňündäki meýdança barýar. Şol pursat Türkmenistanyň Döwlet senasy ýaňlanýar.
Hormatly Prezidentimiz Konstitusiýa binasynyň etegine demokratik, hukuk, dünýewi döwletimiziň esaslarynyň mizemezligini, türkmen halkynyň jebisligini we agzybirligini, onuň eziz Watanymyzyň abraýyny we şöhratyny has-da artdyrmagyň bähbidine beýik işlere taýýardygyny alamatlandyrýan ajaýyp gül çemenini goýdy.
Hormatly Prezidentimiz Gurbanguly Berdimuhamedowyň baýramçylyk mynasybetli halkymyza iberen Gutlagynda belleýşi ýaly, çärýek asyr mundan ozal Esasy Kanunymyzyň kabul edilmegi özbaşdak we erkin ösüş ýoluna düşen garaşsyz döwletimiziň berk hem-de kuwwatly binýadynyň düýbüniň tutulyp başlan döwrüniň örän möhüm taryhy wakalarynyň biri boldy.
Ýurdumyzyň Esasy Kanuny özüniň esasy düzgünlerini saklap galmak bilen birlikde, amala aşyrylýan ägirt uly hem-de giň möçberli özgertmelere laýyklykda kämilleşdirilýän çeýe hukuk guraly bolup durýar. Türkmenistanyň Konstitusiýasy döwlet gurluşy babatda ýurdumyzyň hem-de dünýäniň iň gowy tejribesini, milli we umumadamzat gymmatlyklaryny özünde jemlemek bilen, demokratik, hukuk hem-de dünýewi döwleti gurmagyň möhüm wezipelerini birleşdirdi. Bu bolsa bäsdeşlige ukyply ykdysadyýeti döretmäge hem-de raýatlarymyzyň ýaşaýyş-durmuş derejesini has-da ýokarlandyrmaga ýardam etjek durmuş wezipelerini çözmäge gönükdirilendir.
2016-njy ýylyň sentýabr aýynda Esasy Kanunymyzyň rejelenen görnüşiniň kabul edilmegi ýurdumyzyň jemgyýetçilik-syýasy durmuşynda täze taryhy eýýamyň başlanýandygyny alamatlandyrýan taryhy waka boldy. Konstitusiýa türkmen döwletiniň mizemez ýörelgelerini — garaşsyzlyk hem-de bitaraplyk, parahatçylyk we raýat ylalaşyklylygy, demokratiýa hem-de kanunlaryň rüstemligi ýaly ýörelgeleri özünde jemlemek bilen, jemgyýete onuň ösüşiniň esasy ugurlaryny — ruhubelentligi hem-de durmuş-ykdysady ösüşi salgy berdi. Ýurdumyzyň ösüşiniň täze tapgyryna okgunly ösüş, durnuklylyk hem-de syýasy, ykdysady, durmuş we medeni ulgamlarda özgertmeleriň giň möçberliligi mahsusdyr. Öňki ösüşiň berk binýadynda döwletimizi düýpli täzelemek, Berkarar döwletimiziň bagtyýarlyk döwründe kuwwatly, gülläp ösýän hem-de abadan ýurt hökmünde Türkmenistanyň eýeleýän ornuny has-da berkitmek häzirki döwrüň esasy wezipesidir.
Milli Liderimiz Gurbanguly Berdimuhamedowyň göreldesine eýerip, Mejlisiň Başlygy we hökümet agzalary, harby hem-de hukuk goraýjy edaralaryň ýolbaşçylary binanyň etegine ajaýyp gül desselerini goýýarlar. Olara Türkmenistanyň ministrlikleriniň we pudak edaralarynyň, jemgyýetçilik guramalarynyň ýolbaşçylary, ýurdumyzda işleýän diplomatik wekilhanalaryň wekilleri, hormatly ýaşulular, talyp ýaşlar, paýtagtymyzyň köp sanly ýaşaýjylary hem-de myhmanlary goşulýarlar.
Biraz salymdan beýik binanyň etegi türkmen halkynyň garaşsyz Watanymyza, häzirki döwürde gazanylýan üstünlikleri has-da artdyryp, ata-babalarymyzyň parahat topragynda erkin ýaşamak hem-de zähmet çekmek bagtyna bolan duýgularyny alamatlandyrýan ajaýyp güllerden dolýar.
Soňra aşgabatlylaryň hem-de paýtagtymyzyň myhmanlarynyň müňlerçesi Magtymguly şaýolunyň ugrunda, beýik türkmen şahyrynyň we akyldarynyň ýadygärliginiň öňünde geçirilen dabara gatnaşýarlar. Konstitusiýa gününde türkmen we dünýä şygryýetiniň şamçyragyny sarpalaýandygymyzyň çuňňur manysy bardyr. Onuň mirasy her birimize gadymy taryhymyzyň we medeniýetimiziň beýikligine, häzirki döwrümize, özgertmelerimiziň döredijilikli binýady hökmünde ruhyýetiň çeşmelerine göz ýetirmäge ýardam edýär.
Magtymgulynyň ynsanperwerlik ýörelgelerine beslenen hem-de adamzadyň medeniýetiniň genji-hazynasynda mynasyp orun eýelän eserleri adamlary ruhubelentlik, ýokary ahlaklylyk ýagdaýynda terbiýelemek wezipesini ýerine ýetirýär. Beýik türkmen şahyrynyň hormatyna diňe bir ýurdumyzyň ähli welaýatlarynda däl, eýsem, beýleki ýurtlarda hem gurlan ýadygärlikler Magtymgulynyň pelsepewi taglymatyna bütin dünýäde uly ähmiýet berilýändigine şaýatlyk edýär. Düýn Owganystan Yslam Respublikasynyň serhetýaka welaýatynda Magtymgulynyň hormatyna ýadygärlik açyldy.
Hormatly Prezidentimiziň awtoulagy paýtagtymyzyň merkezinde ýerleşýän beýik Magtymguly Pyragynyň ýadygärliginiň golaýynda saklanýar. Ýygnananlar döwlet Baştutanymyzy mähirli garşylaýar.
Prezidentimiz Gurbanguly Berdimuhamedow beýik türkmen şahyrynyň öçmez-ýitmez mirasyna hormat-sarpanyň nyşany hökmünde ýadygärligiň etegine ajaýyp gül çemenini goýýar.
Milli Liderimiziň göreldesine eýerip, Mejlisiň Başlygy we deputatlar, Ministrler Kabinetiniň Başlygynyň orunbasarlary, dabara gatnaşýan beýleki adamlar ýadygärligiň etegine ajaýyp bahar güllerini goýýarlar.
Şu gün adamlaryň müňlerçesi Aşgabadyň bu ajaýyp künjegine, beýik Pyragynyň ýadygärliginiň öňüne ruhubelentlik bilen geldi. Bu ýerde ýene-de garaşsyzlygyň, halkymyzyň agzybirliginiň, mähriban topragymyzda parahatçylygyň we asudalygyň belent senasy hökmünde beýik şahyryň öçmez-ýitmez şygyrlary ýaňlandy. Ýadygärligiň etegine goýlan müňlerçe güller halkymyzyň beýik akyldara çäksiz söýgüsiniň we hormat-sarpasynyň beýanyna öwrüldi.
Magtymguly Pyragynyň ýadygärliginiň öňündäki meýdançada ýaýbaňlandyrylan çeperçilik eserleriniň — suratlaryň, amaly-haşam sungatynyň önümleriniň sergisi dabara gatnaşyjylaryň we myhmanlaryň ünsüni çekdi. Onda türkmen halkynyň milli medeniýetini we däp-dessurlaryny beýan edýän gymmatlyklar görkezildi. Sergide aýawly saklanylýan mirasymyz, halkymyzyň egsilmez döredijilik baýlygy öz beýanyny tapdy.
Ençeme asyrlar geçse-de, Magtymguly Pyragynyň ynsanperwer ýörelgeleri, Watanymyza bolan çäksiz söýgüsi Garaşsyz hem Bitarap Türkmenistanda we dünýäniň beýleki döwletlerinde ýaşaýan ynsanlaryň ählisine ýakyndyr hem-de düşnüklidir. Çünki hakyky zehiniň çägi ýokdur we ol ähli adamlaryň kalplaryny mähremlik hem-de söýgi duýgusyndan doldurmaga ukyplydyr. Bu ajaýyp bahar baýramçylygynyň nury eziz Watanymyzyň durmuşyny has-da ýagtylandyryp, Berkarar döwletimiziň bagtyýarlyk döwründe täze üstünliklere hem-de ýeňişlere ruhlandyrýar.
Dabara tamamlanandan soň, hormatly Prezidentimiz Gurbanguly Berdimuhamedow oňa gatnaşyjylar bilen mähirli hoşlaşdy we bu ýerden ugrady.
***
Şu gün ýurdumyzyň ähli welaýatlarynyň merkezi meýdançalarynda Magtymguly Pyragynyň ýadygärliklerine gül goýmak dabaralary geçirildi.
Konstitusiýa we Magtymguly Pyragynyň şygryýet güni mynasybetli guralan baýramçylyk konsertleri dabaralaryň esasy bölegine öwrüldi. Olara ussat ýerine ýetirijiler, aýdym-saz hem-de tans we folklor toparlary gatnaşdylar. Olar öz çykyşlaryny türkmen halkynyň häzirki bagtyýar eýýamyna, eziz Watanymyzyň gazanýan üstünliklerine hem-de okgunly ösüşine, beýik türkmen şahyry we akyldary Magtymgula bagyşladylar. Onuň döredijilik mirasy türkmenistanlylaryň häzirki we geljekki nesilleri üçin bahasyz ruhy-ahlak gymmatlygy bolup durýar.
Türkmenistanyň Döwlet habarlar agentligi